text:
SALUDSOD DAGITI AGTUTUBO
Panamarsua Wenno Ebolusion?—Paset 3: Apay a Masapul a Mamatika iti Panamarsua?
“No mamatika iti panamarsua, nalabit panunoten dagiti tattao nga ignoranteka ta mamatpatika iti pang-ubbing nga estoria nga insuro kenka dagiti nagannakmo, wenno inallilawnaka ti relihion.”—Jeanette.
Kas ken Jeanette met kadi ti riknam? No wen, nalabit agduaduaka iti panamarsua. Asino met ngamin ti mayat a maibilang nga ignorante? Ania ngarud ti makatulong?
Dagiti pangkontra
1. No mamatika iti panamarsua, panunoten dagiti tattao a konkontraem ti siensia.
“Kuna ti maestrak a mamati dagiti tattao iti panamarsua ta masadutda a mangammo no kasano ti panagandar dagiti bambanag iti lubong.”—Maria.
Ti rumbeng a maammuam: Di ammo dagidiay mangibagbaga iti kasta no ania a talaga ti agpayso. Dagiti nalatak a sientista a kas kada Galileo ken Isaac Newton ket namati iti Namarsua. Saan a maikontra dayta a patpatienda iti panangipategda iti siensia. Addada met sientista ita a mamati a saan nga agkontra ti siensia ken ti panamati iti panamarsua.
Padasem daytoy: I-type-mo ti sasao (agraman dagiti quotation marks) a “no apay a mamati” wenno “no apay a mamati iti Dios” iti search box ti Watchtower ONLINE A LIBRARIA para kadagiti pagarigan dagiti agtrabtrabaho iti tay-ak ti medisina ken siensia a mamati iti panamarsua. Basaem no ania ti nakatulong kadakuada a namati iti dayta.
Laglagipem: No mamatika iti panamarsua, dina kayat a sawen a konkontraem ti siensia. Kinaagpaysuanna, no umad-adu ti maammuam maipapan iti nakaparsuaan, ad-adda a mapabileg ti panamatim iti panamarsua.—Roma 1:20.
2. No mamatika iti salaysay ti Biblia maipapan iti panamarsua, panunoten dagiti tattao a panatikoka iti relihion.
“Para iti adu, linoloko ti panamati iti panamarsua. Maysa la kano ngamin nga es-estoria ti salaysay ti Genesis.”—Jasmine.
Ti rumbeng a maammuam: Masansan nga adda di umiso a pagarup dagiti tattao maipapan iti panamarsua a nairekord iti Biblia. Kas pagarigan, kuna ti dadduma a creationist a nabiit pay a naparsua ti daga wenno ti biag ket naparsua iti 6 nga aldaw a sag-24 nga oras. Saan a suportaran ti Biblia dagita.
Simple laeng ti kuna ti Genesis 1:1: “Idi punganay, ti Dios pinarsuana ti langlangit ken ti daga.” Maitunos dayta iti ebidensia ti siensia a binilion a tawenen ti daga.
Ti sao nga “aldaw” a nausar iti Genesis ket mabalin a tumukoy kadagiti atiddog a periodo ti tiempo. Kinapudnona, nausar ti sao nga “aldaw” iti Genesis 2:4 a pangtukoy iti amin nga innem nga aldaw ti panamarsua.
Laglagipem: Ti panamarsua a salaysay ti Biblia ket maitunos kadagiti nasientipikuan a kinapudno.
Panunotem dagiti patpatiem
Ti panamati iti panamarsua ket saan a “basta panamati lattan.” Naibatay dayta iti lohikal a panagrason. Usigem daytoy:
Amin a banag iti lubong ket mangisursuro kenka a no adda disenio, adda nangdisenio. No makakitaka iti kamera, eroplano, wenno balay, husto laeng a mapanunotmo nga adda nangdisenio kadagita. Apay koma a laksidem dayta a lohika no panunotem ti maipapan iti mata ti tao, tumatayab iti tangatang, wenno iti planetatayo a Daga?
Panunotem: Masansan a tuladen dagiti inheniero dagiti disenio a makitada iti nakaparsuaan tapno mapasayaatda dagiti imbensionda, ket natural laeng a kayatda ti mapadayawan gapu kadagiti inaramidda. Nainkalintegan kadi a bigbigen ken padayawantayo dagiti tattao nga imbentor ken dagiti inimbentoda ngem ditay man la bigbigen ken padayawan ti Namarsua ken dagiti adayo nga amang a nakaskasdaaw a diseniona?
Dagiti makatulong kenka a mangsukimat iti ebidensia
Mapabilegmo ti panamatim iti panamarsua no usigem dagiti ebidensia a makita iti nakaparsuaan.
Padasem daytoy: I-type-mo ti sasao (agraman quotation marks) a “nadisenio kadi” iti search box ti Watchtower ONLINE A LIBRARIA. Agpilika iti dadduma a paulo a makapainteres kenka manipud iti “Nadisenio Kadi?” a serye ti Agriingkayo! Iti kada artikulo, ammuem no ania ti nakaskasdaaw a paset ti nakaparsuaan a nailawlawag iti dayta. Kasano a makombinsirnaka dayta nga adda Diseniador?
Sukimatem a naimbag: Usarem dagiti sumaganad a broshur para iti mas detalyado a panangsukimat kadagiti ebidensia maipapan iti panamarsua.
Naparsua Kadi ti Biag?
Eksakto ti lokasion ti daga ken kabaelanna a suportaran ti biag.—Kitaem ti panid 4-10.
Dagiti pagarigan ti disenio ket makita iti nakaparsuaan.—Kitaem ti panid 11-17.
Ti salaysay ti Biblia iti Genesis maipapan iti panamarsua ket maitunos iti siensia.—Kitaem ti panid 24-28.
-
The Origin of Life—Five Questions Worth Asking
Saan a mabalin a basta nangrugi ti biag iti awan biagna a banag.—Kitaem ti panid 4-7.
Komplikado unay dagiti sibibiag nga organismo tapno ibagatayo a naiparna laeng a timmaud dagita.
—Kitaem ti panid 8-12.
Awan kaimudingan ti moderno a teknolohia iti kabaelan ti genetic code a manglaon kadagiti impormasion.—Kitaem ti panid 13-21.
Amin a biag ket saan a nagtaud iti maymaysa nga inapo. Ipakita ti rekord dagiti fossil a dagiti kangrunaan a grupo dagiti animal ket kellaat a timmaud, saan nga in-inut a nagbalin a sabali a kita.—Kitaem ti panid 22-29.
-
“Ti nakaparsuaan ti kangrunaan a nakakombinsirak nga adda Dios, manipud kadagiti animal ditoy daga agingga iti uniberso ken ti kinaurnos nga adda iti dayta.”—Thomas.


c: text/html

text:
KAPITULO 3
Ayatem Dagidiay Ay-ayaten ti Dios
“Daydiay makipagna kadagiti masirib a tattao agbalinto a masirib.”—PROVERBIO 13:20.
1-3. (a) Ania a di mailibak a kinapudno ti inyebkas ti Biblia? (b) Kasano a makapilitayo kadagiti nasayaat a kakadua?
MAYARIG dagiti tattao iti espongha; mabalin a “maagsep” wenno maimpluensiaanda iti aniaman nga adda iti aglikmutda. Nalaka laeng a maaringantayo—a ditay pay ketdi mapupuotan—kadagiti kababalin, pagalagadan, ken ugali dagiti nasinged a kakaduatayo.
2 Pudno ti kuna ti Biblia: “Daydiay makipagna kadagiti masirib a tattao agbalinto a masirib, ngem daydiay addaan kadagiti pannakilangen kadagidiay maag nakadakdakesto ti pagtungpalanna.” (Proverbio 13:20) Saan laeng a basta pannakilangen ti kayat a sawen dayta a proverbio. Ti sao a “makipagna” ipasimudaagna ti agtultuloy a pannakitimpuyog. * Maipapan iti daytoy a bersikulo, kuna ti maysa a reperensia a mainaig iti Biblia: “Ti pannakipagna iti maysa a tao kaipapananna ti panagayat ken pannakisinninged kenkuana.” Saan kadi nga agduyostayo a mangtulad kadagidiay ay-ayatentayo? Wen, gapu ta asideg ti riknatayo kadagidiay ay-ayatentayo, maimpluensiaandatayo nga agpaay iti pagimbagan wenno pagdaksantayo.
3 Tapno agtalinaedtayo iti ayat ti Dios, nasken a dagidiay nasayaat ti impluensiana kadatayo ti pakigayyemantayo. Kasanotay a maaramid dayta? Iti ababa a pannao, babaen ti panangayat kadagidiay ay-ayaten ti Dios, pannakigayyem kadagiti gagayyemna. Utobem daytoy. Siasino pay aya dagiti nasaysayaat a pakikaduaantayo no saan a dagidiay addaan kadagiti galad a sapsapulen ni Jehova kadagiti gagayyemna? Usigentayo ngarud ti kita dagiti tattao nga ay-ayaten ti Dios. Ammotayo ti agpili kadagiti nasayaat a gagayyem no nalawag iti panunottayo ti panangmatmat ni Jehova.
DAGIDIAY AY-AYATEN TI DIOS
4. Apay nga adda kalintegan ni Jehova a mangpili kadagiti pakigayyemanna, ken apay nga inawagan ni Jehova ni Abraham kas “gayyemko”?
4 Pilpilien a naimbag ni Jehova dagiti pakigayyemanna. Saan kadi nga adda kalinteganna a mangaramid iti dayta? Wen ta isu ti Soberano nga Apo iti uniberso, ket ti pannakigayyem kenkuana ti kasayaatan a pribilehio. Siasino ngarud dagiti ibilangna a gagayyem? Dagidiay agtalek ken addaan iti naan-anay a pammati kenkuana. Alaentay a pagarigan ni Abraham a patriarka, maysa a lalaki a naisangsangayan ti pammatina. Awanen ti dakdakkel pay a pannubok iti pammati a mapasaran ti maysa nga ama ngem ti panangidatonna iti anakna. * Ngem ni Abraham ‘kasla indatonna idin ni Isaac’ ta naan-anay ti pammatina a “kabaelan ti Dios nga ibangon uray pay manipud kadagiti natay.” (Hebreo 11:17-19) Gapu ta impakita ni Abraham ti kasta a pammati ken panagtulnog, isu ket sidudungngo nga inawagan ni Jehova kas “gayyemko.”—Isaias 41:8; Santiago 2:21-23.
5. Kasano ti panangmatmat ni Jehova kadagidiay sisusungdo nga agtulnog kenkuana?
5 Nakapatpateg ken Jehova ti nasungdo a panagtulnog. Ay-ayatenna dagidiay sidadaan a mangipangpangruna iti kinasungdoda kenkuana. (2 Samuel 22:26) Kas nakitatayo iti Kapitulo 1 daytoy a publikasion, maragsakan unay ni Jehova kadagidiay agtulnog kenkuana gapu iti ayat. “Ti kinasingedna adda kadagidiay napalungdo,” kuna ti Proverbio 3:32. Adda siaayat nga iyaw-awis ni Jehova kadagidiay sisusungdo nga agbibiag a mayannurot kadagiti pagalagadanna. Aw-awisenna ida nga agbalin a sangaili iti ‘toldana’ tapno agdaydayaw ken nawayada a makapagkararag kenkuana.—Salmo 15:1-5.
6. Kasanotay a maipakita nga ay-ayatentayo ni Jesus, ken kasano ti panagrikna ni Jehova kadagidiay mangay-ayat iti Anakna?
6 Ay-ayaten ni Jehova dagidiay mangay-ayat ken Jesus a bugbugtong nga Anakna. Kinuna ni Jesus: “No ti asinoman agayat kaniak, tungpalennanto ti saok, ket isu ayatento ni Amak, ket umaykamto kenkuana ket makipagyankamto kenkuana.” (Juan 14:23) Kasanotay a maipakita ti ayattayo ken Jesus? Nalawag a babaen ti panangtungpal kadagiti bilinna, a pakairamanan ti bilin nga ikasabatayo ti naimbag a damag ken mangaramidtayo kadagiti adalan. (Mateo 28:19, 20; Juan 14:15, 21) Maipakitatayo met ti ayattayo ken Jesus no ‘sisisinged a surotentayo dagiti addangna,’ kayatna a sawen, ipaaytayo ti amin a kabaelantayo kas imperpekto a tattao a mangtulad kenkuana iti sao ken aramidtayo. (1 Pedro 2:21) Maragsakan ni Jehova kadagidiay agbibiag iti Nakristianuan a wagas gapu iti panagayatda iti Anakna.
7. Apay a nainsiriban ti makigayyem kadagiti gagayyem ni Jehova?
7 Kinamatalek, kinasungdo, kinatulnog, ken panagayat kenni Jesus ken kadagiti pagalagadanna—dagitoy ti dadduma kadagiti galad a sapsapulen ni Jehova kadagiti gagayyemna. Nasayaat ngarud nga isaludsodtayo iti bagitayo: ‘Makitak kadi dagita a galad kadagiti pakikadkaduaak? Dagiti kadi gagayyem ni Jehova ti gagayyemko?’ Nainsiriban dayta. Adda nasayaat nga epektona kadatayo dagiti tattao a mangsalsalimetmet kadagiti nadiosan a galad ken sireregta a mangikaskasaba iti naimbag a damag maipapan iti Pagarian. Impluensiaandatayo a mangsalimetmet iti determinasiontayo nga agbiag iti wagas a makaay-ayo iti Dios.—Kitaem ti kahon a napauluan “ Ania ti Nasayaat a Gayyem?”
TI MAADALTAYO ITI MAYSA NGA EHEMPLO ITI BIBLIA
8. Ania ti magustuam iti kinadekket (a) da Noemi ken Ruth? (b) dagiti tallo nga agtutubo a Hebreo? (c) da Pablo ken Timoteo?
8 Naglaon ti Biblia iti adu nga ehemplo maipapan kadagidiay nabenepisiaran gapu iti panangpilida kadagiti nasayaat a kakadua. Mabasam ti maipapan iti kinadekket da Noemi ken ni Ruth a manugangna, dagiti nasinged nga aggagayyem a tallo nga agtutubo a Hebreo nga adda idiay Babilonia, ken da Pablo ken Timoteo. (Ruth 1:16; Daniel 3:17, 18; 1 Corinto 4:17; Filipos 2:20-22) Ngem ipamaysatayo nga usigen ti maysa pay a naisangsangayan nga ehemplo: ti panaggayyem da David ken Jonatan.
9, 10. Ania ti nakaibatayan ti panaggayyem da Jonatan ken David?
9 Kuna ti Biblia a kalpasan ti panangpatay ni David kenni Goliat, “ti mismo a kararua ni Jonatan naisinggalut iti kararua ni David, ket nangrugi nga ayaten ni Jonatan a kas iti bukodna a kararua.” (1 Samuel 18:1) Dayta ti nangrugian ti di magsat a panaggayyem nupay dakkel ti baetda iti tawen. Nagtalinaedda nga aggayyem agingga iti pannakatay ni Jonatan iti paggugubatan. * (2 Samuel 1:26) Ania ti nakaibatayan ti natibker a panaggayyemda?
10 Nasinged nga aggayyem da David ken Jonatan gapu iti panagayatda iti Dios ken gapu iti nasged a tarigagayda nga agtalinaed a matalek kenkuana. Ti tarigagayda nga agbiag iti wagas a makaay-ayo iti Dios ti namagsinggalut kadakuada. Agpadada nga addaan kadagiti galad a nangayatanda iti tunggal maysa. Di pagduaduaan a dinayaw ni Jonatan ti tured ken regta ti agtutubo nga awanan buteng a nangidepensa iti nagan ni Jehova. Awan duadua a rinaem ni David ti nataengan a lalaki a sisusungdo a nangsuporta kadagiti urnos ni Jehova ken nangipangpangruna iti pagimbagan ni David imbes a ti bukodna a pagsayaatan. Usigem, kas pagarigan, ti napasamak idi kakaasi ni David nga aglemlemmeng iti let-ang tapno saan a madangran ni nadangkes nga Ari Saul nga ama ni Jonatan. Naisangsangayan a kinasungdo ti impakita ni Jonatan idi “napan ken David . . . tapno mapapigsana ti imana maipapan iti Dios.” (1 Samuel 23:16) Naliwliwa la ketdi ni David idi immay ti patpatgenna a gayyem a mangsaranay ken mangpakired iti nakemna! *
11. Ania ti maadalmo iti panaggayyem da Jonatan ken David?
11 Ania ti maadaltayo iti panaggayyem da Jonatan ken David? Kangrunaan iti amin, nasken nga agpada dagiti aggayyem nga addaan iti nasinged a relasion iti Dios. No makisinningedtayo kadagidiay kapadatayo iti patpatien, moral a prinsipio, ken determinasion nga agtalinaed a matalek iti Dios, makapagiinnallatiwtayo iti pampanunot, rikrikna, ken kapkapadasan a mangparegta ken mangpabileg kadatayo. (Roma 1:11, 12) Masarakantayo dagiti kasta a naespirituan ti panagpampanunotna a gagayyem kadagiti kapammatiantayo. Ngem kayat a sawen kadi daytoy a nasayaat a kadua ti tunggal maysa a makigimgimong iti Kingdom Hall? Saan.
PANANGPILI KADAGITI GAGAYYEM
12, 13. (a) Apay a nasken a pilientayo dagiti pakikaduaantayo uray kadagiti padatayo a Kristiano? (b) Ania a kasasaad ti timmaud kadagiti kongregasion idi umuna a siglo, ket gapu iti dayta, aniada a nainget a pakdaar ti impaay ni Pablo?
12 Uray iti uneg ti kongregasion, nasken a pilientayo a pakigayyeman dagidiay makatulong kadatayo a mangpatanor iti espiritualidadtayo. Rumbeng kadi a pakasdaawantayo daytoy? Saan. Kas iti maysa a prutas a nalabit nabaybayag bassit nga agluom, adda dagiti kapammatiantayo a nalabit nabaybayag bassit nga agmataengan iti naespirituan. Isu nga iti sadinoman a kongregasion, makasaraktayo kadagiti Kristiano a nagduduma ti tukad ti naespirituan a panagrang-ayda. (Hebreo 5:12–6:3) Siempre, ipakitatayo ti ayat ken anusantayo dagiti kabbaro wenno nakapuy ta kayattay a tulongan ida a rumang-ay iti naespirituan.—Roma 14:1; 15:1.
13 Iti kongregasion, mabalin a rumsua no dadduma ti situasion a nasken nga annadantayo ti pannakitimpuyogtayo. Nalabit adda dagidiay kuestionable ti konduktada. Mabalin nga adda met dagidiay agipempempen iti sakit ti nakem wenno managreklamo. Adda dagiti kasta a kasasaad kadagiti kongregasion idi umuna a siglo K.P. Nupay matalek ti kaaduan, saan nga umiso ti kababalin dagiti dadduma. Iti kongregasion sadi Corinto, adda dagidiay saan a mamati iti dadduma kadagiti Nakristianuan a pannursuro, isut’ gapuna a pinakdaaran ni apostol Pablo ti kongregasion. Kinunana: “Dikay payaw-awan. Dagiti dakes a pannakitimpuyog dadaelenda dagiti makagunggona nga ugali.” (1 Corinto 15:12, 33) Pinagannad ni Pablo ni Timoteo nga uray kadagiti pada a Kristiano, mabalin nga adda dagidiay saan a natakneng ti kababalinda. Nabalakadan ni Timoteo a liklikanna dagiti kasta a tattao, ken saan a makisinninged kadakuada.—2 Timoteo 2:20-22.
14. Kasanotay a mayaplikar ti prinsipio a nakaibatayan dagiti pakdaar ni Pablo maipapan kadagiti kakadua?
14 Kasanotay a mayaplikar ti prinsipio a nakaibatayan dagiti pakdaar ni Pablo? Babaen ti di pannakisinninged iti asinoman a dakes ti impluensiana, iti man ruar wenno uneg ti kongregasion. (2 Tesalonica 3:6, 7, 14) Masapul a salaknibantayo ti espiritualidadtayo. Laglagipem a kas iti espongha, “maagseptayo” dagiti kababalin ken wagas dagiti nasinged a gagayyemtayo. No kasano a saan a danum ti agsepen ti espongha no mayuper iti suka, kasta met a ditay namnamaen a nasayaat a kababalin ti matuladtayo no makitimpuyogtayo kadagidiay dakes ti kababalinda.—1 Corinto 5:6.
Makasarakka kadagiti nasayaat a kakadua kadagiti kapammatiam
15. Ania ti mabalinmo nga aramiden tapno maaddaanka kadagiti naespirituan ti panagpampanunotna a gagayyem iti kongregasion?
15 Yaman pay ta adu dagiti masarakantayo a nasayaat a kakadua kadagiti kapammatiantayo. (Salmo 133:1) Kasano a maaddaanka kadagiti naespirituan ti panagpampanunotna a gagayyem iti kongregasion? No iparangarangmo dagiti nadiosan a galad ken kababalin, awan duadua a maallukoy a makigayyem kenka dagidiay kapadam iti panagpampanunot. Malaksid iti dayta, baka nasken nga ikagumaam ti makigayyem. (Kitaem ti kahon a napauluan “ No Kasano a Naaddaankami iti Nasayaat a Gagayyem.”) Sapulem dagidiay mangiparparangarang kadagiti galad a kayatmo a tuladen. Ipangagmo ti balakad ti Biblia a ‘lumawaka,’ kayatna a sawen, makigayyemka kadagiti kapammatiam aniaman ti puli, nasionalidad, wenno kulturada. (2 Corinto 6:13; 1 Pedro 2:17) Saan a dagiti laeng kaedadmo ti pakilangenam. Laglagipem a laklakay nga amang ni Jonatan ngem ni David. Adu dagiti nataengan a nasayaat a pakigayyeman gapu iti sirib ken padasda iti biag.
NO RUMSUA DAGITI PARIKUT
16, 17. No sinairnatayo ti padatayo a Kristiano, apay a ditay koma umadayo iti kongregasion?
16 Mabalin a rumsua no dadduma dagiti parikut gapu iti panagduduma ti personalidad ken kasasaad dagiti kameng ti kongregasion. Mabalin a makaisawang wenno makaaramid ti maysa a kapammatiantayo iti banag a pakasairantayo. (Proverbio 12:18) Adda dagiti tiempo a tumaud dagiti parikut gapu iti panagduduma ti personalidad, di pagkikinnaawatan, wenno panagsusupadi ti kapanunotan. Maitibkoltayo kadi gapu kadagita ket umadayotayo iti kongregasion? Saan no pudpudno nga ay-ayatentayo ni Jehova ken dagidiay ay-ayatenna.
17 Kas Namarsua ken Mangsussustiner iti biagtayo, maikari ni Jehova iti ayat ken naan-anay a debosiontayo. (Apocalipsis 4:11) Maysa pay, maikari a suportarantayo a sisusungdo ti kongregasion a pagragsakanna nga usaren. (Hebreo 13:17) No ngarud sinair wenno inupaynatayo ti padatayo a Kristiano, saantay nga umadayo iti kongregasion gapu la ta nasakit ti nakemtayo. Apay koma nga aramidentay ti kasta? Saan a ni Jehova ti nangsair kadatayo. No ay-ayatentayo ni Jehova, pulos a ditay tallikudan ti Dios ken ti ilina!—Salmo 119:165.
18. (a) Kasanotay a masaluadan ti talna ti kongregasion? (b) Ania ti pagsayaatan ti panangpakawan no adda nainkalintegan a panggapuantayo a mangaramid iti dayta?
18 Ti panagayat kadagiti kapammatiantayo tignayennatayo a mangsaluad iti talna ti kongregasion. Saan a namnamaen ni Jehova a di pulos agbiddut dagidiay ay-ayatenna, ket kastatay met koma. Ti ayat tignayennatayo a mangpalabas iti babassit a kamali, a laglagipentayo nga imperpekto ken agbidduttayo amin. (Proverbio 17:9; 1 Pedro 4:8) Tulongannatayo ti ayat nga agtultuloy a ‘sibubulos a mangpakawan iti maysa ken maysa.’ (Colosas 3:13) Saan a kanayon a nalaka nga iyaplikar daytoy a balakad. Mabalin a narigattay a maiwaksi ti sakit ti nakem no ipalubostayo nga agari kadatayo ti napait a rikrikna, a nalabit panunotentayo a makabalestayo iti nakasair kadatayo no mariknana a makapungtottayo kenkuana. Ngem iti kinapudnona, pagdaksantayo ti panagipempen iti sakit ti nakem. Nasayaat ti maaramidan ti panangpakawan no adda nainkalintegan a panggapuantayo a mangpakawan. (Lucas 17:3, 4) Mangyeg dayta iti talna ti panunot ken puso, taginayonenna ti talna ti kongregasion ken kangrunaan iti amin, saluadanna ti relasiontayo ken Jehova.—Mateo 6:14, 15; Roma 14:19.
NO KAANO NGA ISARDENG TI MAKITIMPUYOG
19. Kadagiti ania a kasasaad a nasken nga isardengtayo ti makitimpuyog iti maysa a tao?
19 No dadduma, nasken nga isardengtayo ti makitimpuyog iti maysa a dati a kameng ti kongregasion. Rumsua ti kasta a kasasaad no ti maysa a tao ket adda nalabsingna a linteg ti Dios ngem dina pagbabawyan isu a mailaksid wenno no tinallikudanna ti pammatina babaen ti panangisurona iti palso a doktrina wenno simmina iti kongregasion. Nalawag a kuna ti Sao ti Dios nga ‘isardengtayo ti makikadkadua’ kadagiti kasta a tattao. * (1 Corinto 5:11-13; 2 Juan 9-11) Mabalin a talaga a narigat a liklikan ti maysa a tao a nalabit gayyem wenno kabagiantayo. Desididotayo kadi a mangaramid iti dayta, iti kasta ipakpakitatayo a napatpateg kadatayo ti panagbalin a nasungdo kenni Jehova ken kadagiti lintegna? Laglagipem a nakapatpateg kenni Jehova ti kinasungdo ken kinatulnog.
20, 21. (a) Apay a naayat nga urnos ti panangilaksid? (b) Apay a nasken a pilientayo a naimbag dagiti pakikaduaantayo?
20 Kinapudnona, ti panangilaksid ket naayat nga urnos ni Jehova. Kasano a kasta? Ti panangilaksid iti nakabasol a saan a nagbabawi ipakitana ti panagayat iti nasantuan a nagan ni Jehova, kadagiti pagalagadanna, ken kenni Jehova a mismo. (1 Pedro 1:15, 16) Ti panangilaksid pagtalinaedenna a natalged ti kongregasion. Masalakniban dagiti matalek a kameng ti kongregasion iti dakes nga impluensia dagiti sipapakinakem nga agbasbasol ken makapagtultuloyda nga agdaydayaw ta ammoda a ti kongregasion ket natalged a pagkamangan iti daytoy dakes a lubong. (1 Corinto 5:7; Hebreo 12:15, 16) Ti nainget a disiplina ket panangipakita iti ayat iti nagbasol. Mabalin a dayta ti kasapulan tapno mabigbigna ti biddutna ket matignay a mangaramid kadagiti nasken nga addang tapno makapagsubli ken Jehova.—Hebreo 12:11.
21 Laglagipentayo a nalakadatayo laeng a maimpluensiaan dagiti nasinged a kakaduatayo. Nasken ngarud a pilientayo a naimbag dagiti pakikaduaantayo. Maaddaantayo kadagiti kasayaatan a kakadua no makigayyemtayo kadagiti gagayyem ni Jehova, no ayatentayo dagidiay ay-ayaten ti Dios. Ti matuladtayo kadakuada tulongannatayo a mangsalimetmet iti determinasiontayo nga agbiag iti wagas a makaay-ayo ken Jehova.
^ par. 2 Naipatarus met a “makitimpuyog” ken “makikadua” ti sao a Hebreo a nausar para iti “addaan kadagiti pannakilangen.”—Uk-ukom 14:20; Proverbio 22:24.
^ par. 4 Idi kiniddawna daytoy ken Abraham, inladawan ni Jehova ti panangidatonna a mismo iti bugbugtong nga Anakna. (Juan 3:16) Iti biang ni Abraham, bimmallaet ni Jehova ket nangipaay iti kalakian a karnero a kasukat ni Isaac.—Genesis 22:1, 2, 9-13.
^ par. 9 ‘Maysa laeng nga ubing’ ni David idi pinasagna ni Goliat ken agarup 30 ti tawenna idi natay ni Jonatan. (1 Samuel 17:33; 31:2; 2 Samuel 5:4) Ag-60 ti tawen ni Jonatan idi natay, isu nga ag-30 a tawen ti baetda ken David.
^ par. 10 Kas nailanad iti 1 Samuel 23:17, adda lima a banag nga imbaga ni Jonatan tapno kumired ti nakem ni David: (1) Indagadagna ken David a saan nga agbuteng. (2) Impatalgedna ken David a saan nga agballigi ni Saul. (3) Impalagipna nga agbalinto nga ari ni David, kas inkari ti Dios. (4) Sinapataanna ti kinasungdona ken David. (5) Imbagana ken David nga ammo uray ni Saul a napudno ni Jonatan kenni David.
^ par. 19 Para iti kanayonan nga impormasion no kasano a tratuen dagiti nailaksid wenno simmina, kitaem ti artikulo iti Apendise a “No Kasano ti Panangtrato iti Nailaksid.”

robotstxt: allowed

filter: keep


text:
Sigmund Freud
Ni Sigmund Freud (Panangibalikas nga Aleman: [ˈziːkmʊnt ˈfʁɔʏt]), naiyanak a kas ni Sigismund Schlomo Freud (6 Mayo 1856 – 23 Septiembre 1939), ket maysa idi nga Austriano a neurologo a nagbalin nga ammo a kas ti nangibangon iti sikoanalisis.
Dagiti nagannak kaniana ket napanglawda, ngem pinasiguradoda isuna a makaadal. A kas maysa nga estudiante isu ket nagay-ayat iti pilosopia ken linteg, isu ket imbes met a simrrek iti medisina, a nagal-ala kadagiti panagsukisok iti serebral a panagsalungayngay, apasia ken mikroskopiko a neuroanatomia. Isu ket nagparang-ay kadagiti teoria a maipanggep iti napleng nga isip ken ti mekanismo ti panagmedmed, ken nangibangon ti paset ti maisao a sikoterapia babaen ti panagpartuat ti sikoanalisis, ti maysa a kliniko a pamay-an para iti panangagas ti sikopatolohia babaen ti panagsarsarita a nagbaetan ti pasiente (wenno "analisando") ken sikoanalista. Ngem ti sikoanalisis ket naapdayen a kas ti terapeutiko a panagkasanay, daytoy ket timmulong iti panagregget ti panagrang-ay kadagiti adu a porma ti sikoterapia, nga adda dagiti timmaud kadagiti kasisigud a kapanunotan ken arngian ni Freud.[2]
Dagiti linaon
Biograpia[urnosen | urnosen ti taudan]
Nasapa a biag ken edukasion[urnosen | urnosen ti taudan]
Ni Freud ket naiyanak idi iti Hudio a Galiciano a nagannak idiay ili ti Moravia ti Příbor (Aleman: Freiberg in Mähren), ti Imperio ti Austria, nga itan ket paset ti Republika a Tseka, ti immuna kadagiti walo nga annakda.[3] Ti amana, ni Jakob Freud (1815–1896), ti agtagtagilako ti dutdot, ket addaan ti dua nga annak a lallaki, ni Emanuel (1833–1914) ken ni Philipp (1836–1911), manipd iti immuna a pannakiasawana. Dagiti pamilia ni Jakob ket Hasidiko a HUdio, ken urayno ni Jakob ket pimmanawen manipud iti tradision, isu ket naam-ammuan para iti panagadal ti Torah. Isu ken ti ina ni Freud, ni Amalia (nakaiyanakan a nagan iti Nathansohn), 20 a tawtawen nga ub-ubing ngem ti asawana ken ti maikatlo nga asawana, ket inkasar idi babaen ni Rabino Isaac Noah Mannheimer idi 29 Hulio 1855.[4] Isuda ket napanglaw ken nagnanaed iti naipayupa a kuarto, iti balay ti serradura idiay Schlossergasse 117 idi naipasngay ti anakda a lalaki a ni Sigmund.[5] isu ket naipasngay nga addaan iti kaput iti ulo, a nakita met babaen ti inana a kas positibo a senial para iti masakbayan ti ubing a lalaki.[6]
Idi 1859, pinanawan ti pamilia Freud ti Freiberg. ti gudua a kabagis a lalaki ni Freud ket napan idiay Manchester, Inglatera, ken simmina kanianan manipud ti “di maisina” a kaay-ayam iti nasapa a kinaubingna, ti anak a lalaki ni Emanuel, a ni John.[7] Immuna met nga inpan ni Jacob Freud ti asawana ken dua nga annakna (kabsat a babai ni Freud, ni Anna, ket naipasngay idi 1858; ti kabsat a lalaki, ni Julius, ket pimmusay idi maladaga) idiay Leipzig ken kalpasanna idi 1860 idiay Vienna nga idiay ti nakayanakan dagiti kabsatna babbai (Rosa, Marie, Adolfine ken Paula) ken kabsatna a lalaki (Alexander). Idi 1865, ti agtawen ti siam a Freud ket simrek iti Leopoldstädter Kommunal-Realgymnasium, ti prominente a nangato a pagadalan. Isu ket nasirib met nga estudiante ken nagturpos a napammadayawan manipud ti Matura idi 1873. Isu ket nagay-ayat iti literatura ken nalaing idi nga agsao iti Aleman, Pranses, Italiano, Espaniol, Ingles, Hebreo, Latin ken Griego.[8] Ni Freud ket nagbasbasa iti William Shakespeare iti Ingles iti amin a paset ti kabibiagna, ken naisingsingasingen a ti pannakaawatna iti sikolohia iti tao ket naala manipud kadagiti drama ni Shakespeare.[9]
Ni Freud ket simrek iti Unibersidad ti Vienna idi agtawen ti 17. Isu ket nagplano nga agadal iti linteg, ngem timmipon met iti pakultad ti medisina iti unibersidad, nga isay ket nagad-adal iti pilosopia babaen ni Franz Brentano, sikolohia babaen ni Ernst Brücke, ken soolohia babaen ti Darwinista a propesor a ni Carl Claus.[10] Idi 1876 ni Freud ket nagyan iti uppat a lawas iti estasion ti soolohia a pagsukisokan ni Claus idiay Trieste, ken nagrangrangkay kadagiti ginasut nga igat iti maysa a saan nga inkonklusibo a panagsukisok para kadagiti lalaki a reproduktiboda nga organo. Isu ket nagturpos nga addaan iti MD idi 1881.
Nasapa a karer ken pannakiasawa[urnosen | urnosen ti taudan]
Idi 1882, ni Freud ket inrugina ti medikal a karerna idiay Vienna General Hospital. Ti obrana iti panagsukisok iti serebral nga anatomia ket nakaiturongan ti pannakaipablaak iti seminal a papel iti nakaro nga epekto ti kokaina idi 1884 ken ti obrana iti apasia ket mangpormanto ti batayan iti umuna a librona iti Kadagiti Apasias:ti Krtikal a Panagadal, a naipablaak iti 1891. Kadagiti sunurok a tallo a tawen a paset ti panawen ni Freud ket nagtrabaho kadagiti nadumaduma a departamento iti ospital. Isu ket nagyan iti kliniko ti sikiatria ni Theodor Meynert a kas kasukat iti lokal a taklin ket nakaiturongan iti maysa nga immadu a pannakainteresado iti klinikal nga trabaho. Ti kaadu dagiti inpablaakna a panagsukisok ket nakaiturongan iti pannakaitudokna iti Unibersidad a kas leturadao iti neuropatolohia idi 1885.[11]
Idi 1886, ni Freud ket nagikkat iti puestona iti ospital ket simrek iti pribado a panagsanay ken nagespesialisado kadagiti "kirokiro ti nerbios". Ti isu met laeng a tawen inasawana ni Martha Bernays, ti apo a babai ni Isaac Bernays, ti hepe a rabina idiay Hamburg. Ti agassawa ket addaanda kadagiti innem nga annak: ni Mathilde, naiyanak idi 1887; ni Jean-Martin, naiyanak idi 1889; ni Oliver, naiyanak idi 1891; ni Ernst, naiyanak idi 1892; ni Sophie, naiyanak idi 1893; ken ni Anna, naiyanak idi 1895.
Dagiti nagibasaran[urnosen | urnosen ti taudan]
- ^ Tansley, A. G. (1941). "Sigmund Freud. 1856–1939". Obituary Notices of Fellows of the Royal Society. 3 (9): 246–226. JSTOR 768889. doi:10.1098/rsbm.1941.0002.
- ^ Para iti panakaapday ti sikoalalisis, kitaen ti Kovel, Joel. Ti Kompleto a Pagsurotan ti Terapia: Manipud ti Sikoanalisis aginggana ti Panagbalbaliw ti Panagkukua. Penguin Books, 1991 (immuna anaipablaak idi 1976), pp. 96
- ^ Gresser 1994, p. 225.
- ^ Emanuel Rice (1990). Freud and Moses: The Long Journey Home. SUNY Press. p. 55. ISBN 0-7914-0453-6.
- ^ Gay 2006, pp. 4–8; Clark 1980, p. 4
- Para iti panagadal Jakob iti Torah, kitaen ti Meissner 1993, p. 233.
- Para iti petsa ti pannakiasawa, kitaen ti Rice 1990, p. 55.
- ^ Deborah P. Margolis, M.A. "Margolis 1989". Pep-web.org. Naala idi 17 Enero 2014.
- ^ Jones, Ernest (1964) Sigmund Freud: Life and Work. Edited and abridged by Lionel Trilling and Stephen Marcus. Harmondsworth: Penguin Books p. 37
- ^ Hothersall 2004, p. 276.
- ^ Bloom 1994, p. 346
- ^ Hothersall 1995
- ^ Gay 2006, p. 42-47
Dagiti silpo ti ruar[urnosen | urnosen ti taudan]
Midia a mainaig kenni Sigmund Freud iti Wikimedia Commons


text:
Amianan nga Amerika
T Amianan nga Amerika ket ti kontinente a sibubukel iti uneg ti Akin-amianan a Hemisperio ken gangani a sibubukel iti uneg ti Akinlaud a Hemisperio. Daytoy ket mabalin pay a maikeddeng nga akin-amianan a subkontinente ti Kaamerikaan.[1] Daytoy ket nabeddengan iti amianan babaen ti Taaw Artiko, iti daya babaen ti Taaw Atlantiko, iti laud ken abagatan babaen ti Taaw Pasipiko, ken iti abagatan a daya babaen ti Abagatan nga Amerika ken ti Baybay Karibe.
Ti Amianan nga Amerika ket sakupenna ti kalawa iti agarup a 24,709,000 kuadrado kilkilometro (9,540,000 kuadrado milmilia), ti garup a 4.8% iti rabaw ti planeta wenno agarup a 16.5% iti kalawa ti dagana. Manipud idi 2013, ti populasionna ket nakarkulo iti gangani a 565 riwriw a tattao iti ballasiw dagiti 23 a nawaya nga estado, a mangirepresenta iti agarup a 7.5% iti populasion ti tao. Kaaduan ti kalawa ti daga ti kontinente ket iturayan babaen ti Kanada, ti Estados Unidos, Greenland, ken ti Mehiko, bayat nga adda met dagiti basssit nga estado kadagiti rehion ti Sentral nga Amerika ken Karibe. Ti Amianan nga Amerika ket isu ti maikatlo a kadakkelan a kontinente babaen ti kalawa, kalpasan ti Asia ken Aprika,[2] ken ti maikapat babaen ti populasion kalpasan ti Asia, Aprika, ken Europa.[3]
Ti immuna a tattao a nagnaed idiay Amianan nga Amerika ket dagidi Paleoindiano a nangrugrugi a simmangpet idi las-ud ti paset ti panawen ti naudi a glasier babaen ti panagballasiw ti rangtay a daga ti Bering. Naggigiddiat dagitoy kadagiti nadumaduma a bilang dagiti dibersio a kultura ken dagiti komunidad iti ballasiw ti kontinente. Ti kadakkelan ken kaaduan nga abanse kadagiti Sakbay ti Kolombiano a sibilisasion idiay Amianan nga Amerika ket dagidi Aztec idiay idi itan ket ti Mehiko ken ti Maya idiay Sentral nga Amerika. Dagiti Europeano a kolonista ket nangrugrugida a simmangpet idi maika-16 ken maika-17 a sigsiglo, ken nagpunas kadagiti dakkel a bilang dagiti patneng a populasion ken nangrugian ti panawen ti Europeano a panagturay.
Dagiti linaon
Etimolohia
Ti Kaamerikaan ket kadawyan a maawat nga innaganan idi babaen ti Italiano ng eksplorador a ni Amerigo Vespucci babaen dagiti Aleman a kartograpo a ni Martin Waldseemüller ken ni Matthias Ringmann.[4] Ni Vespucci, ket isu ti nagsukimat iti Abagatan nga Amerika idi baetan ti 1497 ken 1502, isu idi ti immuna nga Europeano a nangisingasing a ti Kaamerikaan ket saan idi a dagiti Daya nga India, ngem ti sabali a masa ti daga a dati a di ammo babaen dagiti Europeano. Idi 1507, ni Waldseemüller ket nagpataud iti mapa ti lubong, a nangikabilanna ti balikas ti "America" iti kontinente ti Abagatan nga Amerika, idiay tengnga iti tattan ket Barasil. Isu ket nangipalawag iti gapu para iti nagan iti kakkuyogna a libro ti Cosmographiae Introductio:[5]
...ab Americo inventore ... quasi Americi terram sive Americam (manipud kenni Americus ti nangduktal ... a kas dagidi ket daga ni Americus, isu a makuna nga America).
Para kenni Waldseemüller, ti maysa ket saan koma a manglikud iti panagnagan ti daga kalpasan ti nangduktal. Isu ket nagusar iti nai-Latin a bersion ti nagan ni Vespucci (Americus Vespucius), ngem iti pemenina a porma ti "America", a sinurot dagiti pagarigan iti "Europa" ken "Asia".
Kalpasanna, idi dagiti sabali a nagar-aramid ti mapa ket innayonda ti Amianan nga Amerika, innayonda met ti kasisigud a nagan iti daytoy: idi 1538, ni Gerard Mercator ket inusarna ti nagan nga Amerika kadagiti amin nga Akinlaud a Hemisperio iti mapana iti lubong.[6]
Adda met dagiti sumuppiat a ti taripnong ket ti panagusar ti apelyido para iti pananginagan kadagiti panagduktal malaksid iti kaso ti naarian ken isu a ti naala manipud ti "Amerigo Vespucci" ket mabalin a problematiko.[7] Ni Ricardo Palma (1949)ket nangisingasing ti naala manipud ti banbantay "Amerrique" iti Sentral nga Amerika—ni Vespucci ket isu idi ti immuna a nakaduktal ti Abagatan nga Amerika ken ti banbantay ti Amerrique iti Sentral nga Amerika, a naikonekta kadagiti naduktalanna kadagiti naduktalan ni Christopher Columbus.
Ni Alfred E. Hudd ket nangisingasing iti teoria idi 1908 a dagiti kontinente ket managanan manipud ti Gales a komersiante nga agnagan iti Richard Amerike manipud idiay Bristol, a naipampamattian nga isu ti nangpinansia ti panagbanniaga a panagduktal ni John Cabot manipud idiay Inglatera a napan idiay Newfoundland idi 1497. Ti bassit a nasukimat a pammati a naisingsingasing ket ti Amerika ket naipanagan para iti Espaniol a marinero iti taga-ugma a Bisigodo a nagan iti 'Amairick'. Ti sabali ket ti nagan a nairamut iti pagsasao a Patneng nga Amerikano.[6]
Heograpia
Ti Amianan nga Amerika ket sakupenna ti akin-amianan a paset ti masa ti daga kadawyan a naibagbaga a kas ti Baro a Lubong, ti Akinlaud a Hemisperio, ti Kaamerikaan, wenno ti laeng Amerika (a saan unay a kadawyan, ken inkeddeng ti dadduma a kas agmaymaysa a kontinente[8][9][10] a ti Amianan nga Amerika ket subkontinente).[11] Ti laeng koneksion iti daga ti Amianan nga Amerika iti Abagatan nga Amerika ket ti Ismo ti Panama. Ti kontinente ket pinatinggaan iti abagatan a daya babaen dagiti kaaduan a heograpo idiay pagayusan a labneng ti Darién idiay igid ti pagbeddengan ti Colombia-Panama, ken manggikabil daytoy iti amin a paset ti Panama iti uneg ti Amianan nga Amerika.[12][13][14] Iti pay sabali, adda met dagiti heolohista a pisiograpiko a mangikabil iti akin-abagatan a patinggana iti Ismo ti Tehuantepec, Mehiko, a ti Sentral nga Amerika ket gumay-at nga agpaabagatan a daya idiay Abagatan nga Amerika iti daytoy a puntos.[15] Ti is-isla ti Karibe, wenno dagiti Laud nga India, ket naikeddeng dagitoy a paset ti Amianan nga Amerika.[1]
Sakbay a naipangato ti ismo ti Sentral nga Ameriaka, ti rehion ket adda idi iti sirok ti danum. Dagiti isla ti Laud nga India ket mangmarka ti dati a limned a rangtay ti daga, a nangisilpo idi ti Aamianan nga Amerika ken Abagatan nga Amerika babaen tattan ti Florida ken Venezuela. Ti aplaya ti kontinente ket atiddog ken saan a kadawyan. Ti Golpo ti Mehiko ket isu ti kadakkelan a bagi ti danum a manglennek ti kontine, ken sarunuen daytoy babaen ti Luek Hudson. Dagiti dadduma pay ket mairaman ti Golpo ti San Lorenso ken ti Golpo ti California.
Adda dagiti nadumaduma nga isla iti aplaya ti kontinente, kangrunaan ti Purpuro Artiko, ti Bahamas, Turks ken Caicos, ti Kalatakan ken Basbassit nga Antila, ti Is-isla Aleutiano ti dadduma ket adda iti maitutop nga Akindaya a Hemisperio), ti Purpuro Alejandro, dagiti adu a rinibu nga isla iti Aplaya ti British Columbia, ken ti Newfoundland. Greenland, ti bukod nga agturturay a Danes nga isla, ken ti kadakkelan iti lubong, ket adda iti isu met laeng a tektoniko a plata (ti Plata ti Amianan nga Amerika) ken heograpiko a paset ti Amianan nga Amerika. Iti heoliko a kapanunotan, ti Bermuda ket saan a paset ti Kaamerikaan, ngem ti maysa nga oseaniko nga isla a naporma idi iti ukap ti Pantok ti Tengnga nga Atlantiko iti napalabas a 100 riwriw a tawtawen. Ti kaasitgan a masa ti daga iti daytoy ket ti Cape Hatteras, North Carolina. Nupay kasta, Ti Bermuda ket masansan a naipagpagarup a kas paset ti Amianan nga Amerika, a napangpangruna iti gapu ti pakasaritaanna, dagiti pannakaikapet iti politika ken kultura iti Virginia ken dagiti sabali a parte ti kontinente.
Ti kaaduan ti Amianan nga Amerika ket adda iti Plata ti Amianan nga Amerika. Dagiti parte ti akinlaud a Mehiko, a mairaman ti Baja California, ken ti California, ken mairaman dagiti siudad ti San Diego, Los Angeles ken ti parte ti San Francisco, ket mabirukan iti akindaya nga igid ti Palata ti Pasipiko, a dagiti dua a plata ket agsabatda iti igid ti Tukki ti San Andreas. Ti akin-abagatan unay a paset ti kontinente ken ti kaaduan dagiti Laud nga India ket mabirukan idiay Plata ti Karibe, bayat a dagiti plata ti Juan de Fuca ken Cocos ket beddenganna ti Plata ti Amianan nga Amerika iti akinlaud a pronterana.
Ti kontinente ket mabaln a mabingbingay kadagiti uppat a nalatak a rehion (ti tunggal maysa ket aglaon kadagiti adu a subrehion): ti Nalatak a Tantanap a gumay-at manipud ti Golpo ti Mehiko aginggana ti Artiko ti Kanada; ti heolohiko nga ubing, kabambantayan ti laud, a mairaman ti Nabato a Banbantay, ti Nalatak a Labneng, California ken Alaska; ti napangato ngem relatibo a dalumpinas a banak ti Kalasag ti Kanada iti amianan a daya; ken ti naindumadumaan nga akindaya a rehion, a mangiraman ti Banbantay Apalaches, ti tanap ti aplaya iti igid ti taaw Atlantiko, ken ti peninsula ti Florida. Ti Mehiko, kadagiti atiddog a banakna ken dagiti kordiliera, ket kaaduan a maikabil iti akinlaud a rehion, urayno ti akindaya a tanap ti aplaya ket saan a gumay-at iti abagatan ti Golpo.
Dagiti akinlaud a bantay ket nagudua iti tengnga iti nangruna kabambanatayan ti Rockies ken ti kabambantayan ti aplaya idiay California, Oregon, Washington, ken ti Britaniko a Columbia, a ti Nalatak a Labneng—ti ab-ababa a lugar nga aglaon kadagiti basbassit a kabambantayan ken dagiti ababa a desierto iti baetanda. Ti kangatuan a pantok ket ti Denali idiay Alaska.
Inbagbaga ti United States Geographical Survey (USGS) a ti heograpiko a sentro ti Amianan nga Amerika ket "6 milmilia iti laud ti Balta, Kondado Pierce , North Dakota" iti agarup a 48°10′N 100°10′W / 48.167°N 100.167°W, aproksimado a 24 kilometmetro (15 mi) manipud idiay Rugby, North Dakota. Ti USGS ket adu pay a nangibagbaga a "Awan ti namarkaan wenno namonumentuan a puntos ti nabangon babaen ti ania man nga ahensia ti gobierno a kas ti heograpiko a sentro kadagiti ania man a 50 nga Es-estado, ti nangruna a daga ti Estados Unidos, wenno ti kontinente ti Amianan nga Amerika." Nupay kasta, adda maysa a 4.6-metro (15 ft) nga obelisko ti bato idiay Rugby a mangtunton a mangmarka ti sentro.
Pagpagilian, terteritorio, ken dagiti agkamkammatalek
Dita baba ket ti tabla dagiti pagilian ken dagiti teritorio ti Amianan nga Amerika a nabingbingay kadagiti tallo a batayan a rehion.[16][17][18]
Dagiti nota
- ^ Daytoy a pigura ti densidad ti Amianan nga Amerika ket naibatay iti dagup a kalawa ti daga iti 23,090,542 km2 laeng, ad-adu bassit ngem iti dagup a naitiptipon a kalawa ti daga ken danum iti 24,709,000 km2.
- ^ Daytoy a panagipalawag ti Amianan nga Amerika ket mangiraman laeng dagiti uppat nga akin-amianan unay a teritorial nga entidad ti Kanada, ti Estados Unidos, Greenland, Mehiko, ket dagiti asideg nga isla ti Bermuda – iti aplaya ken daya ti Cape Hatteras, North Carolina – ken Saint Pierre and Miquelon – iti aplaya ken abagatan ti Newfoundland and Labrador. Mairaman dagiti reperensia ti[16][17][18]
- ^ Mairaman ti estado ti Hawaii, nga adayo manipud ti masa ti daga ti Amianan nga Amerika idiay Taaw Pasipiko ken isu a kadawyan a mainaig kadagiti sabali a teritorio ti Oceania.
- ^ Gapu ta ti Purpuro Lucayan ket mabirukan idiay Taaw Atlantiko imbes nga idiay Baybay Karibe, ti Bahamas ket paset ti Laud nga India ngem dagitoy ket saan a teknikal a paset ti Karibe, urayno ti Nagkaykaysa a Pagpagilian ket ingrupona ida iti Karibe.
- ^ Gapu ti agdama nga aktibidad iti Bulkan Turturod Soufriere a a nagrugi idi Hulio 1995, kaaduan idi a nadadael ti Plymouth ken dagiti opisina ti gobierno ketnaiyalis idiay Brades. Ti Plymouth ket agtultuloy nga isu ti de jure a kapitolio.
- ^ a b Depende kadagiti panangipalawag, ti Aruba, Bonaire, Curaçao, Panama, ken Trinidad ken Tobago ket adaan iti teritorio idiay iti wenno dagiti dua Amianan ken Abagatan nga Amerika.
- ^ Gapu ta ti Purpuro Lucayan ket mabirukan idiay Taaw Atlantiko imbes nga idiay Baybay Karibe, ti Is-isla ti Turks ken Caicos ket paset ti Laud nga India ngem saan dagitoy a teknikal a paset ti Karibe, urayno ti Nagkaykaysa a Pagpagilian ketigrupona idia iti Karibe.
- ^ Ti Panama ket kadawyan a naikeddeng a pagilian ti Amianan nga Amerika, urayno adda met dagiti turay a mangbingay daytoy idiay Kanal Panama. Dagiti pigura a nailista ditoy ket para iti intero a pagilian.
Dagiti nagibasaran
- ^ a b "North America". Encyclopædia Britannica. Naala idi 2014-02-03.
- ^ "North America Land Forms and Statistics". World Atlas.com. Naala idi 16 Hunio 2013.
- ^ "North America Fast Facts". World Atlas.com. Naala idi 16 Hunio 2013.
- ^ "Amerigo Vespucci". Encyclopædia Britannica. Naala idi 7 Hulio 2011.
- ^ Herbermann, Charles George, ed. (1907). The Cosmographiæ Introductio of Martin Waldseemüller in Facsimile. Translated by Edward Burke and Mario E. Cosenza, introduction by Joseph Fischer and Franz von Wieser. New York: The United States Catholic Historical Society. p. 9.
Latin: "Quarta pars per Americum Vesputium (ut in sequentibus audietur) inventa est, quam non video, cur quis jure vetet, ab Americo inventore sagacis ingenii viro Amerigen quasi Americi terram sive Americam dicendam, cum et Europa et Asia a mulieribus sua sortita sint nomina."
- ^ a b Jonathan Cohen. "The Naming of America: Fragments We've Shored Against Ourselves". Naala idi 2014-02-03.
- ^ Lloyd, John; Mitchinson, John (2006). The Book of General Ignorance. Harmony Books. p. 95. ISBN 978-0-307-39491-0.
New countries or continents were never named after a person's first name, but always after the second...
- ^ "The Olympic symbols" (PDF). Lausanne: Olympic Museum and Studies Centre: International Olympic Committee. 2002. Naiyarkibo manipud iti kasisigud (PDF) idi 7 Marso 2008. Dagiti lima a singsing ti wagayway ti Olimpiada ket mangirepresenta kadagiti lima a natataengan, nakibingbinglay a kontinente (Aprika, Amerika, Asia, Europa, ken Oceania).
- ^ "Continente". Océano Uno, Diccionario Enciclopédico y Atlas Mundial. pp. 392, 1730. ISBN 84-494-0188-7.
- ^ Los Cinco Continentes (The Five Continents). Planeta-De Agostini Editions. 1997. ISBN 84-395-6054-0.
- ^ "Encarta, "Norteamérica"" (iti Espaniol). Naiyarkibo manipud iti kasisigud idi 31 Oktubre 2009.
- ^ "Americas". Standard Country and Area Codes Classifications (M49). United Nations Statistics Division. Naala idi 2014-02-03.
- ^ "North America". Atlas of Canada. Naiyarkibo manipud iti kasisigud idi 2006-10-21.
- ^ "North America Atlas". National Geographic.
- ^ "Central America". Encyclopædia Britannica. Naala idi 28 Hunio 2011.
- ^ a b "SPP Background". CommerceConnect.gov. Security and Prosperity Partnership Of North America. Naiyarkibo manipud iti kasisigud idi 18 Hunio 2008. Naala idi 14 Nobiembre 2010.
- ^ a b "Ecoregions of North America". United States Environmental Protection Agency. Naala idi 30 Mayo 2011.
- ^ a b "What's the difference between North, Latin, Central, Middle, South, Spanish and Anglo America?". About.com.
- ^ Malaksig no sabali ti naibaga, dagiti pigura ti kalawa ti daga ket naala manipud ti "Demographic Yearbook—Table 3: Population by sex, rate of population increase, surface area and density" (PDF). United Nations Statistics Division. 2008. Naala idi 14 Oktubre 2010.
- ^ Malaksig no sabali ti naibaga, dagiti karkulo ti populasion ket naala manipud ti Department of Economic and Social Affairs Population Division (2009). "World Population Prospects, Table A.1" (PDF). 2008 revision. United Nations. Naala idi 12 Marso 2009.
- ^ a b c d e Dagiti karkulo ti populasion ket naala manipud ti Central Bureau of Statistics Netherlands Antilles. "Statistical information: Population". Government of the Netherlands Antilles. Naiyarkibo manipud iti kasisigud idi 1 Mayo 2010. Naala idi 14 Oktubre 2010.
- ^ "Insee – Populations légales 2008 – 971-Guadeloupe" (iti Pranses). Insee.fr. Naala idi 31 Oktubre 2011.
- ^ "Insee – Populations légales 2008 – 972-Martinique" (iti Pranses). Insee.fr. Naala idi 31 Oktubre 2011.
- ^ a b c Dagiti pigura ti kalawa ti daga ket naala manipud ti "The World Factbook: 2010 edition". Government of the United States, Central Intelligence Agency. Naala idi 14 Oktubre 2010.
- ^ a b c Dagitoy a karkulo ti populasion ket para iti 2010, ken naala manipud ti "The World Factbook: 2010 edition". Government of the United States, Central Intelligence Agency. Naala idi 14 Oktubre 2010.
Dagiti silpo ti ruar
Midia a mainaig iti Amianan nga Amerika iti Wikimedia Commons


text:
Karayan Mississippi
Ti Karayan Mississippi ket isu ti kangrunaan a karayan ken ti kadakkelan a sistema ti karayan idiay Amianan nga Amerika.[3][4] Nga agay-ayus laeng idiay kaunegan ti Estados Unidos (babaen ti bukodna a pagayusan a labneng a makaabot idiay Kanada), daytoy ket agtaud idiay akin-amianan a Minnesota ken agin-inayad nga agatimurong nga agpa-abagatan para iti 2,530 milmilia (4,070 km)[5] aginggana idiay Delta ti Karayan Mississippi idiay Golpo iti Mehiko. Daytoy ket adda dagiti adu a tributariona, ti pagayusan a labneng ti Mississippi ket agayus kadagiti amin wenno paset dagiti 31 nga estado ti Estados Unidos, dagiti 2 probinsia ti Kanada a nagbaetan ti Nabato ken Apalaches a Banbantay. Ti Mississippi ket mairanggo a kas ti maikapat a kaatiddogan ken maikasangapulo a kadakkelan a karayan iti lubong. Ti karayan ket pagbeddenganna wenno mapan idiay uneg dagiti estado ti Minnesota, Wisconsin, Iowa, Illinois, Missouri, Kentucky, Tennessee, Arkansas, Mississippi, ken Louisiana.
Dagiti Patneng nga Amerikano ket napautdan nga agnanaed ti igid ti Mississippi ken dagiti tibutariona. Kaaduan kadagitoy ket dagidi agananup-agburburas wenno agpaspastor, ngem adda met dagidi, a kas dagidi Agararamid ti bunton, ket nagporma kadagiti narang-ay a kagimongan naibatay ti agrikultura. Ti isasangpet dagiti Europeano idi tawtawen ti 1500 ket nangbalbaliw ti patneng a waya ti idi dagiti immuna nga eksplorador, kalpasan daytoy dagiti immuna nga nagtataeng, ket aduda a napnapan idiay labneng. Ti karayan ket immuna nagserbi a kas maysa a bangen – a nagporporma kadagit pagbeddengan para iti Baro nga Espña, Baro a Pransia, ken ti nasapa nga Estados Unidos– ken idi payen a kas maysa a nangruna a sanga ti pagdalanan ken silpo ti komunikasion. Idi maika-19 a siglo, idi las-ud ti katurayan ti Ipakaammo a Pagtulngpalan, ti Mississippi ken dagitinadumaduma a lumaud a tributario, a naipangpangruna ti Missouri, ket nangporma kadagiti dalanan para iti lumaud a panagpadakkel ti Estados Unidos.
Naorma daytoy manipud kadagiti napuskol a tuon kadagiti deposito ti lan-ak ti karayan, ti Ginget ti Karayan Mississippi ket maysa kadagiti kalamesan a rehion ti agrikultura ti pagilian, a nagbanagan daytoy ti naisalaysayan a panawen ti pison a bangka ti karayan. Idi las-ud ti Sibil a Gubat ti Amerikano, ti pannakatiliw ti Mississippi babaen dagiti buyot ti Kappon ket nangmarka ti puntos a panagsikko ti panagballigi gapu ti kinapangruna ti karayan a kas dalan ti panaglaklako ken panagbanbanniaga, a saan anipangpangruna kadagiti Konpederasia. Gapu kadagiti adu nga idadakkel dagiti siudad ken dagiti dakdakkel a barko ken dagiti kasko a nagnaynayon kadagiti banbangka ti karayan, dagiti dekada a sinarunuan ti tawtawen ti 1900 ket nakakita ti pannakabangon dagiti dakkel a obra ti inhenniera a kas dagiti tambak, dagiti kandado ken dagiti penned, ket kaykayon a kimmadkaddua a nabangbangon .
Manipud idi nairugi ti moderno a panagrang-ay ti labneng, ti Mississippi ket nakakita payen ti bingayna iti rugit ken dagiti parikut ti enbiromento – a ti kadayegan ket dagiti adu a tomo dagiti rugit ti agrikultura, a nnagiturongan ti patay a sona ti Golpo iti Mehiko iti igid ti Delta. Kadagiti napalabas a tawen, ti karayan ket nakakitkita ti agtaltalinaay a panagsikko nga ipapan idiay kanal ti Karayan Atchafalaya idiay Delta; ti maysa a panagbalbaliw ti dalan ket mabalinto a didgdra kadagiti pagsangladan a kas ti New Orleans. Adda dagiti sistema ti penned ken dagiti ruangan ket agdama nga agtengtengngel ti Mississippi, ngem gapu ti fluvial a pamay-an, daytoy a panagbalbaliw ket kumarkaro iti tunggal maysa a tawen.
Dagiti nagibasaran
- Paammo
- ^ Ti heolohiko a Panagsukimat ti Estados Unidos ket bigbiganna ti dua a maigiddiat a panagipalpalawag ti taudan ti karayan.USGS.gov Babaen ti nainginget a panagipalpalawag, ti Mississippi ket makibinningay ti ttaudanna iti kaatiddogan a tributariona, ti Missouri, idiay Ubbog ti Brower idiay Montana. Ti sabali pay a panagipalpalawag ken umawat ti "kasla arbitrario a panagikeddeng" ken ikabilna ti taudan ti Mississippi idiay Danaw Itasca, a daytoy ket publiko a inawawat a kas ti taudan,USGS.gov ken daytoy ket kinbukbukodan a nailasin a kastoy babaen ni Brower.MT.gov
- ^ Kammerer, J.C. (May 1990). "Dagiti kadakkelan akarayan idiay Estados Unidos". Heolihiko a Panagsukimat ti Estados Unidos. Naala idi Pebrero 22, 2011.
- ^ Heolohiko a Panagsukimat ti Estados Unidos Kodigo a Paset ti Hidrolohiko: 08-09-01-00- Akin-baba a Mississippi-New Orleans a Labnng a pagayusan
- ^ "Dagiti kaatiddog dagiti kangrunaan a karayan". Heolohiko a Panagsukimat ti Estados Unidos. Naala idi Marso 14, 2009.
- ^ Pagdaliasatan a mapa ti Kuerpo dagiti Inheniero ti Buyot ti Estados Unidos}. 2,530 milmilia (4,070 km) manipud idiay Danaw Itasca aginggana diay Ulo dagiti Bessang – Abagatan a Laud a Bessang ket 20 milmilia (32 km).
- Bibliograpia
- Anfinson, John O.; Madigan, Thomas; Forsberg, Drew M.; Nunnally, Patrick (2003). Ti Karayan ti Pakasaritaan: Ti Naipakasaritaan a Rekurso ti Panagadal ti Nailain a Karayan Mississippi ken Pagliwliwaan aLugar. St. Paul, MN: Kuerpo dagiti Inheniero ti Buyot ti Estados Unidos}, Dstrito ti St. Paul. OCLC 53911450.
- Bartlett, Richard A. (1984). Dagiti agtultulatid a karayan: ti ensiklopedia dagiti karayan ti Amerika. New York: McGraw-Hill. ISBN 0-07-003910-0. OCLC 10807295.
- Penn, James R. (2001). Dagiti karayan ti lubong: ti sosial, heograpiko,ken enbironmental a libro ti taudan. Santa Barbara, Calif.: ABC-CLIO. ISBN 1-57607-042-5. OCLC 260075679.
- Smith, Thomas Ruys (2007). Karayan dagiti Tagtagainep: panagpanpanunot ti Mississippi sakbay ni Mark Twain. Baton Rouge: Estado nga Unibersidad ti Louisiana a Pagmalditan. ISBN 978-0-8071-3233-3. OCLC 182615621.
- Scott, Quinta (2010). Ti Mississippi: Ti Makitkita a Biograpia. Columbia, Missouri: Unibersidad ti Missouri a Pagmalditan. ISBN 978-0-8262-1840-7. OCLC 277196207.
Dagiti silpo ti ruar
Midia a mainaig iti Karayan Mississippi iti Wikimedia Commons
- Karayan Mississippi
- Dagiti pagbeddengan ti Arkansas
- Dagiti pagbeddengan ti Illinois
- Dagiti pagbeddengan ti Iowa
- Dagiti pagbeddengan ti Kentucky
- Dagiti pagbeddengan ti Louisiana
- Dagiti pagbeddengan ti Minnesota
- Dagiti pagbeddengan ti Mississippi
- Dagiti pagbeddengan ti Missouri
- Dagiti pagbeddengan ti Tennessee
- Dagiti pagbeddengan ti Wisconsin
- Labneng ti Mississippi
- Dagiti ginget ti Minnesota


text:
SEKSION 3
Kunnasi Masolba i Problema ira
“Makka-aya-aya kamu ta napafutu ta i aya ay takkabban na i aru nga liwa-liwa.”
Nu namegafu ngana i pattolaynu bilang magatawa, nadduruma i mallawan ira nga problema. Awayyana nga gafu yaw ta makkaduma kamu tu appanono, panageno anna pagimamma ta gannagannug. Onu baka naggafu yaw ta tanakuan anna ta ari ekspektan ira nga mesissimmu.
Awayyana nga matentaka nga ikarutan i problema, ngem tabarangngan na ittam na Biblia nga solban i problema ira. (Mateo 5:23, 24) Nu iyaplikam i prinsipio ira na Biblia, masolbanu i problema ira.
1 PAGUVOVUGAN I PROBLEMA
I KAGIAN NA BIBLIA: “Egga i . . . tiempu na pabbida.” (Eclesiastes 3:1, 7) Siguraduannu nga egga i tiempunu nga paguvovugan i problema. Kagiammu ta atawam nu anni talaga i egga ta nonomu anna nu kunnasi panagenomu. Ta ngamin nga tiempu, ‘Ari ka malladda-laddug’ ta atawam. (Efeso 4:25) Maski nu makaporay ka ngana, fugaddammu i makiddama. I malumamo nga zila ay kagitta na danum nga sassabbanna i zumozzozzog nga afi.
Maski ari ka umanugu, malumamo ka lagapa nakuan, ariammu kattamman nga ipasingan i respetu anna aya ta atawam. (Colosas 4:6) Solban insigida i problema anna lillikannu i ari nga makka-tannuk.
NU ANNI MAKUAM:
Mangiskediul kamu tu tiempu nga paguvovugan i problema
Nu mabbibida i atawam, ari ka makiggiddang. Innaggammu i tiempum nga mabbida
2 MAGGINNA ANNA MANGANTINDI
I KAGIAN NA BIBLIA: ‘Makka-aya-aya kamu ta napasikkal nga pakka-aya-aya na mawwaragi kani Cristo, anna ipasingannu i aya nu nga mangikakua ta kataggitadday.’ (Roma 12:10) Importante nu kunnasi ka nga magginna. Intindiammu i kaya kagian na atawam gukaban na tadday nga “appana-panono . . . anna mappakalinno.” (1 Pedro 3:8; Santiago 1:19) Ariammu magappappe tu maggigginnaka. Nu posible, iyemmammu mabbi i kuammu. Ifokusmu atensionmu ta atawam, onu ikiddom nu puede nga paguvovugannu i problema kabalinna trabahum. Nu kofun i anningammu ta atawam imbes nga kalaban, “ari nga mabi mattaki i nonomu.”
NU ANNI MAKUAM:
Magginnaka nga egga i alawa nga panopanono maski nu ariammu nga ikaya i magigginnam
Intindiammu nu anni ikaya kagian na atawam. Sifutammu i tono na bosesna anna guyuna
3 ITRABAHU I NADESISIONANNU
I KAGIAN NA BIBLIA: “Egga i pammakapianan ta kada nabbannaggan, ngem i aru nga bida i makagafu ta pakkurangan.” (Proverbio 14:23) Ari lang nga umanugu ta solusion, mawag tu itrabahu i nadesisionannu. Mariga nga makua yaw, ngem makasta i resulta na nu metrabahum. (Proverbio 10:4) Nu makka-uffun kamu kagitta na team, “egga i makasta nga bala-balo” na nabbannagannu.
NU ANNI MAKUAM:
Nonoppan na kataggitadday nu anni praktikal nga solusion tapenu masolba problema
Egga nakuan tiempu nga i-monitornu i nagafuanannu


text:
SALUDSOD DAGITI AGTUTUBO
Kasanok nga Ilawlawag ti Panangmatmatko Maipapan iti Seks?
“Ania? Birhenka pay laeng?”
No kayatmo a sungbatan dayta ken wen ti sungbatmo, kayatmo kadi a sikokompiansa a maibagam dayta? Makatulong kenka daytoy nga artikulo!
Ania ti makuna a birhen?
Ti birhen ket maysa a saan pay a pulos aktual a nakiseks.
Ngem siempre, saan la a ti aktual a pannakiseks ti kakaisuna a pamay-an ti seksual nga aktibidad. Dadduma ti mangibilang iti bagida kas “birhen” gapu ta dida pay “aktual” a nakiseks uray no naaramidda metten ti amin a dadduma pay a pamay-an ti pannakiseks.
Ti sao a “seks” ket mabalin a tumukoy, kas pagarigan, kadagiti panagseks babaen iti ngiwat (oral sex), kerret (anal sex), wenno panangay-ayam iti mabagbagi ti sabali a tao.
Laglagipem: Saanen a makuna a birhen dagiti makiramraman iti seks—a pakairamanan ti oral sex, anal sex, wenno panangay-ayam iti mabagbagi ti sabali a tao.
Ania ti kuna ti Biblia maipapan iti seks?
Kuna ti Biblia a ti seksual nga aktibidad ket aramiden laeng koma ti agassawan a lalaki ken babai. (Proverbio 5:
Ibaga ti dadduma a ti panangmatmat ti Biblia ket kadaanan ken saanen a pulos a praktikal iti moderno a lubongtayo. Ngem laglagipem a mapaspasaran ti moderno a lubongtayo ti panagsisina, diborsio, di kinayat a panagsikog, ken saksakit a mayakar babaen ti pannakiseks. Talaga ngarud nga awan ti karbengan ti moderno a lubongtayo a mangted iti balakad maipapan iti moralidad!
No panunotem dayta, nainsiriban ngarud dagiti pagalagadan ti Biblia maipapan iti moralidad. Kas panangyilustrar: Ipapantayon nga adda nangted kenka iti $1,000. Umulika kadi iti atep sa ipalladawmo dayta tapno mapidut ti asino lattan a lumabas?
Maipaspasangoka iti umasping a kasasaad no maipapan iti seks. “Diak kayat nga ipadawat ti kinabirhenko iti uray asinoman a diakto payen malagip ti naganna sumagmamano a tawen manipud ita,” kuna ti 14 anyos a ni Sierra. Umanamong ti 17 anyos a ni Tammy. “Ti seks ket nakapatpateg a regalo isu a di rumbeng a sayangen,” kunana.
Laglagipem: Kadagidiay awan pay asawana, iparparegta ti Biblia nga agtalinaedda a birhen ken nadalus iti kabibiagda.
Ania ti panangmatmatmo?
Mamatika kadi a nainkalintegan wenno estrikto unay ti panangmatmat ti Biblia maipapan iti seks?
Mamatika kadi nga OK laeng nga agseks ti dua a di pay nagkasar no la ketdi ibagada a talaga nga agin-innayatda?
Kalpasan a tiningitingda dayta, adu nga agtutubo ti mamati a kasayaatan ti panagtalinaed a birhen ken panagbiag a nadalus. Dida pulos pagbabawyan dayta a desision wenno dida marikna a maikapkapisda. Usigem ti kuna ti dadduma kadakuada:
“Imbag laengen ta birhenak! Awan pagdaksanna ti panangliklik iti mental, pisikal, ken emosional a saem nga ibunga ti pannakiseks a di pay nagkasar.”
—Emily.
“Nagsayaat ta awan pay a pulos ti nakadennak, ken awan a pulos ti dadanagak ta sigurado a diak pulos maaddaan iti STD.”
—Elaine.
“Nangngegko ti kinuna ti dadduma a katawenak ken in-inauna ngem siak a pagbabawyanda ti pannakiseksda idi ken no nagurayda la koma. Diak kayat ti agkamali a kas kadakuada.”
—Vera.
“Nagadun ti nakitak nga agsagsagaba iti nasaem a rikna gapu ta saandan a birhen wenno adun ti nakadennada. Para kaniak, nakapimpiman ti kasta a panagbiag.”
—Deanne.
Laglagipem: Masapul nga ammuem no ania ti patpatiem sakbay a maipasangoka iti impluensia wenno sulisog a makiseks.
Kasanom a mailawlawag dayta iti sabsabali?
Ania ti masapul nga ibagam no adda ti mangkuestion iti panangmatmatmo maipapan iti seks? Kaaduanna a depende dayta iti situasion.
“No adda mangkantiaw kaniak ken dayta laeng ti motiboda, saanak a basta agulimek sa baybay-ak lattan. Kunak no kua, ‘Awan ti bibiangmo ditan,’ saak pumanawen.”
—Corinne.
“Nakalkaldaang ta kaay-ayo ti dadduma a kaeskuelaak ti mangsutil tapno laeng adda pagkakatawaanda. No dayta ti panggepda a mangkuestion kaniak, diak lattan sungsungbatan ida.”
—David.
Ammom kadi? Adda idi tiempo a nagulimek ni Jesus kas ‘sungbat’ kadagiti mangum-umsi kenkuana.
Ngem kasano ngay no maseknan kenka ti agsalsaludsod? No ti panagkunam ket raraemenna ti Biblia, mabalinmo a dakamaten ti maysa a teksto a kas iti 1 Corinto 6:
Usarem man a dagus ti Bibliam wenno saan, masapul nga agsaoka a sikokompiansa. Laglagipem nga adda kalintegam a mangipannakkel iti desisionmo nga agtalinaed a nadalus iti moral.
“No sumungbatka a sikokompiansa, ipakpakitam a saanmo a kueskuestionaran wenno pagduaduaan ti patpatiem ken ammom nga umiso ti ar-aramidem, saan laeng a gapu ta dayta ti naibaga kenka.”
—Jill.
Laglagipem: No adda kompiansam iti takdermo maipapan iti seks, kabaelam nga ilawlawag dayta. Ken mabalin a masdaawka iti sungbatda. “Kinapudnona, dayawen dagiti katrabahuak ti kinabirhenko,” kuna ti 21 anyos a ni Melinda. “Dida ibilang dayta nga abnormal. Matmatanda ketdi dayta a pagilasinan ti panagteppel ken nadalus a panagbiag.”
Singasing! No kasapulam ti tulong a mangpatibker iti panangmatmatmo maipapan iti seks, i-download-mo ti worksheet a “No Kasanom nga Ilawlawag ti Panangmatmatmo Maipapan iti Seks.” Kitaem met ti libro a Dagiti Saludsod nga Iyimtuod ti Agtutubo—Dagiti Sungbat nga Epektibo.
Ti kapitulo 24 iti Tomo 1 ket napauluan iti “Makatulong Aya ti Seks iti Relasionmi?”
Ti kapitulo 5 iti Tomo 2 ket napauluan iti “No Apay a Liklikam ti Makidenna No Saanka Pay a Naasawaan?”
“Magustuak ti pannakirinnason kadagiti libro nga ‘Iyimtuod ti Agtutubo.’ Kas pagarigan, iyilustrar ti panid 187 iti Tomo 1 a ti pannakiseks a di pay nagkasar ket kayarigan ti panangipadawat iti nangina a kuentas. Daddadaelem laeng ti dayawmo. Ipakita ti panid 177 a no makisekska iti kaayan-ayatmo a dikay pay nagkasar, arigna nga inusarmo a pagpigadan ti nagpintas a lamina. Ngem ti paboritok nga ilustrasion ket adda iti panid 54 iti Tomo 2. Kuna ti kapsionna: ‘Ti pannakidenna no saanka pay a naasawaan ket umasping iti pananglukat iti maysa a regalo a di pay nayawat kenka.’ Kas man la taktakawem ti banag a kukua ti sabali—ti agbalinto nga asawam.”
—Victoria.


text:
naturong ko ti adu nga lugar ti pinas, nakitak ket parepareho tay met amin. adu kaniada ti kuripot, adu met ti saan.
nabasak nga nakasurat nga kuripot kano ti ilocano jay history 1 reference nga libro mi idi college freshman nak. isu nga ti ammo ti dadduma ket kuripot tay kano. isu ngarud nga haan ko nga ammo no ania nga libro ti history ti mapagtalkan. kas koma kenni aguinaldo, 1st president kano ken hero pay - dayta ti insuro nga da kaniak manipud elem agingga ti hs agingga ti maamoak idi college nakon nga traydor gayam isuna. adu pay ti nakasurat maipanggep kadagiti heroes tayo nga haan nga agpayso wenno haan nga mapagtalkan. kas jay kuna da "history favors the winner" isu nga no sino t nangabak kinaulbod man wenno heroism, isuda ti nakasurat jay history books.
adda pa met pag asa tayo a, datayo ti future ti ili tayo, datayo ti mangi usto ti madi iti ili tayo, maliban laeng to agpalamot tayo ti sistema ket maysa tay met kadagiti lokoloko


text:
Kasanoak a Makaala iti Nangato a Grado?
Ania ti mabalinmo nga aramiden
Agbalinka a positibo! Mabalin a dika agballigi no ipapanmo a saanmo a kabaelan ti rumang-ay. No sumken ti negatibo a kapanunotan maipapan kadagiti abilidadmo, sukatam dayta iti positibo a kapanunotan. Kas pagarigan, idi binabalaw dagiti tattao ti panagpalpalawag ni Pablo (uray no nalabit di nainkalintegan dayta), insungbatna: “
Uray pay no saanak a nasigo iti panagsasao, pudno a saanak a kasta no iti pannakaammo.” (2 Corinto 10:10; 11:6) Ammo ni Pablo dagiti pagkapuyanna. Ngem ammona met dagiti paglainganna. Sika met ngay? Ania dagiti paglaingam? No awan ti mapanunotmo, apay a dika agsaludsod iti manangandingay a nataengan? Ti kasta a gayyem matulongannaka a mangilasin kadagiti paglaingam ken mangusar a naan-anay kadagita nga agpaay iti pagimbagam.
Patanorem ti nasayaat nga ugali iti panagadal. No kayatmo a nasayaat ti magapuanam idiay eskuelaan, masapul a saetam ti agadal. Mabalin a kasla saan a makaay-ayo kenka ti sao a “panagadal.” Ngem makagunggona dayta. Kinapudnona, matagiragsakmo ti agadal no nayonam ti panagreggetmo. Nupay kasta, tapno mapatanormo dagiti nasayaat nga ugali iti panagadal, kasapulan nga ammom nga usaren ti tiempom. Laglagipem a ti panagadalmo ti iyun-unam. Pudno a kuna ti Biblia nga adda “
tiempo ti panagkatawa” ken “
tiempo ti panaglagtolagto.” (Eclesiastes 3:1, 4; 11:9) Gapuna, kas iti kaaduan nga agtutubo, mabalin a kayatmo ti mangilatang iti tiempo para iti panaglinglingay. Ngem kuna ti Eclesiastes 11:4: “
Ti mangsipsiput iti angin saanto nga agimula iti bin-i; ket ti kumitkita kadagiti ulep saanto nga agapit.” Ti leksion? Masapul nga iyun-unam ti panagadal sakbay ti panaglinglingay. Dika madanagan—agpada a maipaayam dagita iti panawen!
Ammuem ti Ad-adu Pay
AGRIINGKAYO!
Kanayonak Kadi Lattan a Mapaay?
Nababa kadi ti panagkitam iti bagim wenno mabutengka iti posible a pannakapaay?


text:
Leonardo DiCaprio
Ni Leonardo Wilhelm DiCaprio[1] (/dɨˈkæpri.oʊ/; naiyanak idi Nobiembre 11, 1974) ket maysa nga Amerikano nga aktor ken produser ti pelikula. Kadagiti nasapa a tawen ti 1990, inrugi ni DiCaprio ti karerna babaen iti panagparang kadagiti komersial ti telebision, kalpasanna adda met dagiti nagtultuloy a papelna iti telebission a kas ti soap opera iti Santa Barbara aken ti sitcom ti Growing Pains. Idi 1993, nangrugi ni DiCaprio iti karerna iti pelikula babaen iti panagbidana a kas ni Josh iti Critters 3, sakbay a nagbida iti panangibatay iti pelikula ti kronolohia ti This Boy's Life (1993) a kaduna ni Robert De Niro. Napammadayawan ni DiCaprio iti pangsuporta a papelna iti drama ti What's Eating Gilbert Grape (1993), ken nakagun-od iti publiko a pannakabigbig kadagiti panagbida a papel iti drama ti The Basketball Diaries (1995), ken ti roamtiko a drama ti Romeo + Juliet (1996), sakbay a nakagun-od iti sangalubongan a kadayeg iti epiko a romasia ni James Cameron iti Titanic (1997), a nagbalin nga iti kaaduan a nagganansia a pelikula iti dayta a punto.
Dagiti nagibasaran[urnosen | urnosen ti taudan]
- ^ "Leonardo DiCaprio". Encyclopædia Britannica. Naala idi Hulio 29, 2015.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Leonardo DiCaprio iti Wikiquote (iti Ingles)
Midia a mainaig kenni Leonardo DiCaprio iti Wikimedia Commons


text:
Qin Shi Huang
Ni Qin Shi Huang (Wade-Giles: Chin Shih Huang; Insik: 秦始皇; 259 BC – 210 BC;[1][2] personal name: Zhao Zheng (Wade-Giles: Chao Cheng; Insik: 趙政);[3] nagan iti klasiko nga Insik: (趙正) ket isu idi ti ari ti Insik nga Estado ti Qin manipud idi 246 BC aginggana idi 221 BC, idi las-ud ti Paset ti panawen dagiti Naggugubat nga Estado.[4] Isu ti nagbalin nga immuna nag emperador ti nagkaykaysa a Tsina idi 221 BC.[4] Isu ket nagturay aginggan idi pimmusay idi 210 BC iti tawen a 49.[5]
Isu ket tinawtawgann ti bagina a kas ti Umuna nga Emperador (Insik: 始皇帝, Shǐ Huángdì) kalpasan ti panagkaykaysa ti Tsina, Ni Qín Shǐ Huáng ket maysa anangruna a pigura iti Insik a pakasaritaan, a nagiyeg ti gangani a dua a milenio nga imperial a panagturay. Kalpasan ti panakaykaysa ti Tsina, ken ti nagruna nga agbalbalakad kaniana a ni Li Si ket nangiruar kadaiti kangrunaan a reporma ti ekonomiko ken politikal a sistema.[4] Isu ket nangipatakder kadagit idaddakkel a gandat, a m,airaman ti panangipatakder ken panagkaykaysa kadagiti nadumaduma a a paset ti Nalatak a Diding ti Tsina, ti nadayeg tattan a kadakkel ti siudad a mausoleum a ginuargardian babaen dagit kasla tao a kadkkel a Terakota aBuyot, ken ti dakkel a kalsada a sistema, a nakatayan dagiti adu a tao.[5]
Dagiti nagibasaran[urnosen | urnosen ti taudan]
- ^ "Emperador Qin Shi Huang -- Immuna nga Emperador ti Tsina". TravelChinaGuide.com. Naala idi 2007-09-10.
- ^ Wood, Frances. (2008). Immuna nga Emperador ti Tsina ken dagiti Terakota a Mannakigubatna. Macmillan publishing. ISBN 0-312-38112-3, ISBN 978-0-312-38112-7. p 2.
- ^ At the time, female members used ancestral name and male members used clan name. 光明日报.趙正書.北大西汉竹书:发现已亡佚李斯《苍颉篇》,书中称秦始皇和秦二世为“秦王赵正(政)”,“秦王胡亥”
- ^ a b c Duiker, William J. Spielvogel, Jackson J. Edision: 5, nailustrado. (2006). Pakasaritaan ti Lubong: Tomo I: To 1800. Thomson Higher Education publishing. ISBN 0-495-05053-9, ISBN 978-0-495-05053-7. pg 78.
- ^ a b Ren, Changhong. Wu, Jingyu. (2000). Panakaipatakder ken Panakatnag ti Qin a Dinastia. Asiapac Books Pte Ltd. ISBN 981-229-172-5, ISBN 978-981-229-172-1.
Dagiti silpo ti ruar[urnosen | urnosen ti taudan]
Midia a mainaig kenni Qin Shi Huang iti Wikimedia Commons
Dagiti inadaw a sasao a mainaig kenni Qin Shi Huang iti Wikiquote (iti Ingles)


text:
Senegal
Nagsasabtan: 14°N 14°W / 14°N 14°W
Ti Senegal i/ˌsɛnɨˈɡɔːl/ (Pranses: le Sénégal), opisial a ti Republika ti Senegal (République du Sénégal, IPA: [ʁepyblik dy seneɡal]), ket maysa a pagilian idiay akinlaudnga Aprika. Ti naganna ket naggapu iti Karayan Senegal a nakabeddenganna iti daya ken amianan. Ti Senegal ket nabeddengan ti ruar babaen ti Taaw Atlantiko iti laud, ti Mauritania iti amianan, ti Mali iti daya, ti Guinea ken Guinea-Bissau iti abagatan; ti uneg ket ganganina a napalikmutan Ti Gambia, iti amianan, daya ken abagatan, malaksid ti ababa nga aplaya ti Taaw Atlatiko ti Gambia. Ti Senegal ket sakupenna ti kalawa ti daga iti gangani a 197,000 kuadrado kilometro (76,000 sq mi), ket adda ti nakarkulo a populasion iti agarup a 13 a riwriw. Ti klima ket tropiko nga addaan ti dua a tiempo: ti namaga a tiempo ken ti panagtutudo a tiempo.
Ti Dakar, ket isu ti kapitolio a siudad iti Senegal, mabirukan daytoy idiay lumaud unay anga ungto ti pagilian idiay peninsula Cap-Vert. Ti agarup a 500 kilometro(300 mi) manipud ti aplaya, idiay Taaw Atlantiko, ket naisanglad ti Is-isla ti Cape Verde. Idi agdama ti maika-17 a siglo ken maika-18 a siglo, adun dagiti nadumadumama a puerto ti komersio, a tagikua dagiti nadumaduma nga imperio, ti naipatakder kadgiti igid ti pantar. Ti ili ti St. Louis ket nagbalin a kapitolio iti Pranses a Laud nga Aprika (Afrique occidentale française, wenno AOF) sakbay a naiyakar idiay Dakar idi 1902. Ti Dakar ti kalpasan daytoy ket nagbalin a kapitolio idi 1960 iti panawen iti panagwaywayas manipud ti Pransia.
Dagiti nagibasaran[urnosen | urnosen ti taudan]
- ^ « La langue officielle de la République du Sénégal est le Français. Les langues nationales sont le Diola, le Malinké, le Pulaar, le Sérère, le Soninké, le Wolof et toute autre langue nationale qui sera codifiée. » − Extrait du site officiel du Example gouvernement sénégalais
- ^ ANSD (iti Pranses)
- ^ a b c d "Senegal". Internasional a Pundo ti Panguartaan. Naala idi 20 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- Senegal
- Dagiti pagilian idiay Aprika
- Dagiti estado a kameng ti Kappon ti Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- G15 a pagpagilian
- Dagiti pagilian ken teritorio nga agsasao ti Pranses
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1960
- Dagiti estado a kameng ti Nagkaykaysa a Pagpagilian


text:
LEKSION 7
Egga Kari Tiempo nga Magitetadday Anna Maganassikka?
Innammu i abbing ta litratu. Magitetadday anna maganassing yayya, ari kari? Natagenomu kari ngana yatun?— Matageno na ngamin i kunnatun nu karuan. Egga estorian na Biblia nga kokkofun ni Jehova nga nakatageno gapa tu magitetadday anna maganassing ira. Tadday nira si Elias. Gigiammuatta nu sinni yayya.
Nabayag ngana nga maddiang si Elias ta Israel nige paga nga neyana si Jesus. Si Acab i patul na Israel turi. Ari yayya nga maddayarayaw ta kurug nga Dios nga si Jehova. Maski gapa i atawana nga si Jezebel. Si Baal, ari kurug nga dios, i diosda nga magatawa. Yatun i gafuna nga i totolay na Israel maddayarayaw ngana ira gapa kani Baal. Marake nga reyna si Jezebel. Ikayana nga patayan i ngamin nga maddayarayaw kani Jehova, maski si Elias! Ammum kari nu anni kingngua ni Elias?—
Nattammang yayya! Minay ta ararayyu, ta disierto anna nattagu ta kueba. Ammum kari nu ngatta kingnguana yatun?— Wan, naganassing yayya. Ngem ari nakuan maganassing si Elias. Ngatta? Gafu ta ammuna nga uffunan yayya ni Jehova. Nepasingan ngana ni Jehova i pakapangnguana kani Elias. Namittan, sinabbag ni Jehova i pakimallo ni Elias gukaban na afi nga naggafu ta langi. Yari tu ikayana nga uffunan si Elias!
Turi ta egga si Elias ta kueba, nakiyuvovug si Jehova sa. Nakkiavu sa: ‘Anni kukukuammu taw?’ Siminabbag si Elias: ‘Sakan ngana laman i navuna nga maddayarayaw nikaw. Tattadde ngana, maganassing nga gafu ta patayadda gapa.’ I abbo ni Elias natay ngana ngamin i maddayarayaw kani Jehova. Ngem kinagi ni Jehova kani Elias: ‘Ari tu kurug yatun. Egga paga 7,000 nga maddayarayaw niakan. Pasikannammu i nonomu. Aru paga ipakua nikaw!’ Para nikaw nagayayya kari si Elias nga nakaginna tatun?—
Anni magigiammum ta nesimmu kani Elias?— Ariammu nakuan maganassing. Ari ka nga tattadday. Egga kokkofummu nga mangaya kani Jehova anna mangaya nikaw. Makapangngua si Jehova anna kanayun nga uffunannaka! Masaya ka kari nga mammuan nga ari ka talaga tattadday?—
BIBBIGAN TA BIBLIAM
1 Patul Ira 19:3-18
Salmo 145:18
1 Pedro 5:9


text:
ABRIL 26, 2017
PHILIPPINES
Nangyurnos Dagiti Saksi iti Trabaho a Panagtarimaan Kalpasan ti Super Typhoon Nina
MANILA, Pilipinas—Rinugian dagiti Saksi ni Jehova iti Pilipinas ti dakkel a panangtulong a proyekto iti panangtarimaan ken panangibangon manen kadagiti balay a dinadael ti Super Typhoon Nina (“Nock-Ten” ti internasional a naganna).
Idi Disiembre 25, 2016, dinalapus ti Signal No. 4 a bagyo a Nina ti Bicol region ket nagadu ti nadadael. Sigun kadagiti report, 10 ti natay ken nasurok a 390,000 a pasdek ti naperdi. Awan ti natay wenno grabe a nasaktan a Saksi ni Jehova iti dayta a lugar, ngem nasurok a 300 a balay dagiti Saksi ken 24 a pasdek a paggigimonganda (maawagan iti Kingdom Hall) ti medio naperdi wenno interamente a nadadael. Nangbukel ti branch office dagiti Saksi ni Jehova iti Pilipinas iti disaster relief committee a nakabase iti Naga City tapno matulongan dagiti naapektaran a pamilia a Saksi.
“Addan 271 a balay dagiti padami a Saksi ken 22 a Kingdom Hall a natarimaan dagiti boluntariomi. Agtultuloy a tumultulong dagiti relief construction team-mi a mangtarimaan iti nabatbati pay a 38 a balbalay ken 2 a Kingdom Hall ket naiplano a malpas dagita iti ngudo ti Abril 2017,” kuna ni Dean Jacek, a pannakangiwat dagiti Saksi ni Jehova iti Pilipinas.
Iwanwanwan ti Bagi a Manarawidwid dagiti Saksi ni Jehova ti sangalubongan a trabahoda, a pakairamanan ti panangtulong kadagiti naapektaran kadagiti kalamidad, ken masupsuportaran dayta a trabaho babaen kadagiti boluntario a donasion. Iti nasurok a 8 a milion a Saksi ni Jehova iti intero a lubong, nasurok a 209,000 ti adda iti Pilipinas.
Media Contacts:
International: David A. Semonian, Office of Public Information, +1-845-524-3000
Pilipinas: Dean Jacek, +63-2-224-4444


text:
BAGUIO CITY – Dumanon iti P140, 000 a cash ti intaray dagiti tallo a saan pay a nabigbig a babbaket manipud iti maysa nga empleado ti gobyerno ditoy siudad ti Baguio idi kanikadua.
Ti biktima ket agtawen iti limapulo ket walo bayat a dagiti suspek ket tallo a babbaket a mapattapatta nga agtawen iti uppat a pulo agingga iti limapulo.
Maibasar iti report ti pulisya, kabayatan ti pannagna ti biktima iti Abanao Extension ket sinabat daytoy ti maysa kadagiti suspek a nagpammarang a masikog a nangibaga a kasapulanna ti dakkel a kwarta tapnu iparegreg ti sikog daytoy.
Dita nga immasideg pay ti maysa kadagiti suspek a nagsaludsod nu sadino ti ospital iti sentro ti siudad sakbay a simmangpet ti maysa pay a suspek a nangipakita kadagiti alahas a segun kadagitoy ket aggatad iti P300, 000 ngem ilakoda iti biktima iti gatad a P140, 000.
Naay-ayo ti biktima isut gapuna a nag-withdraw iti P40, 000 sakbay a nagturongda iti balay dagitoy ken sadiay nga inyawatna ti kanayunan a P140, 000 kadagiti suspek.
Nupay kasta, idi nagturong ti biktima ken anak daytoy iti pawnshop tapnu ilako dagiti alahas ket naduktalanda a bogus dagitoy isut gapuna a nagreklamoda a dagus iti kuerpo ti pulisya.
Karaman kadagiti peke nga alahas ti tallo a pidaso ti gold necklace, dua a bracelet, ken lima a diamond rings.
Gapu iti daytoy ket nagpalagip manen ti Baguio City Police Office iti publiko iti panagridam ken panagannad dagitoy ken saanda a basta agtalek lattan kadagiti saanda nga am-ammo a tattao.


text:
SALUDSOD DAGITI AGTUTUBO
Apay a Napateg ti Panagbalin a Mapagtalkan?
No apay a saan a mapagtalkan ti dadduma
Iti lubong ita, kasla agparang a lugika no mapagtalkanka. Kastoy ti rason ti dadduma:
‘No diak agulbod kadagiti nagannakko, didakton palubosan.’
‘No diak agkusit iti test, amangan no diak makapasa.’
‘No diak takawen daytoy, masapul nga iyurnongak pay.’
‘Ken ania koma ti pagdaksanna?’ mabalin a kuna ti dadduma. Saan kadi nga agul-ulbod met ti amin?’
Ti sungbat dayta a saludsod ket saan. Patien ti adu a tattao—a pakairamanan ti adu nga agtutubo—a dakkel ti pagsayaatanna ti panagbalin a mapagtalkan, ken adda naimbag a rason. Kuna ti Biblia: “Aniaman nga imulmula ti maysa a tao, daytoyto met ti apitenna.” (Galacia 6:7) Iti sabali a pannao, kanayon nga adda ibunga dagiti ar-aramidentayo—mabalin a pagimbagan wenno pagdaksan.
Kas pagarigan, usigem ti sumagmamano a dakes a resulta ti panagulbod.
“Nagulbodak ken Mommy maipapan iti pannakisaritak iti maysa a lalaki. Adda nalawag nga ebidensiana a saanak nga agsasao iti pudno. Iti maikatlo a panagulbodko maipapan iti daytoy, napunnuanen ni Mommy. Dua a lawas nga inistriktuandak ken makabulan a pinaritandak a mangusar iti selponko wenno agbuya iti TV. Diakon inulit pay ti nagulbod kadagiti nagannakko!”—Anita.
Panunotem: Apay a mabalin a saan a kaskarina a mapasubli ni Anita ti panagtalek ni Mommy-na?
Kuna ti Biblia: “Ita ta inwaksiyon ti kinaulbod, sawenyo ti kinapudno tunggal maysa kadakayo iti padana a tao.”—Efeso 4:25.
“Nagulbodak kadagiti nagannakko ket impagarupko no malusotak dayta. Idi agangay, kayatda manen nga ibagak no ania a talaga ti napasamak. Nakaad-adayo dayta iti agpayso ta diak payen malagip dagiti detalye ti inyestoriak. No ibagamon a dagus ti kinapudno, saanka nga agproblema iti kasta!”—Anthony.
Panunotem: Kasano koma a naliklikan ni Anthony dayta a nakababain a situasion?
Kuna ti Biblia: “Dagiti ulbod a bibig nakarimrimonda ken Jehova, ngem dagidiay agtignay iti kinamatalek makaparagsakda kenkuana.”—Proverbio 12:22.
“Adda gayyemko a nalaing nga agaramid iti estoria. Sobraan wenno kissayanna dagiti detalye. Magustuak isuna ken ikagkagumaak a saanko nga ikkan iti kaipapanan dagiti ibagbagana. Ngem nagrigat ti mamati wenno agtalek kenkuana.”—Yvonne.
Panunotem: Kasano a mabalin a maapektaran ti reputasion ti gayyem ni Yvonne gapu iti aglablabes ken saan a madmadlaw a panagulbodna?
Kuna ti Biblia: “Kayatmi ti agbiag a mapagtalkan iti amin a bambanag.”—Hebreo 13:18.
No apay a pagsayaatan ti panagbalin a mapagtalkan
Ita, usigem ti sumagmamano a nasayaat nga ibunga ti panagbalin a mapagtalkan.
“Naregreg ti kuarta ti magmagna a babai nga adda iti sanguanak. Inayabak ket insublik ti kuarta. Agyamyaman la unay kaniak. Kinunana: ‘Nagsingpetka la ketdin. Manmano ti mangaramid iti kasta.’ Nagmayat ti riknam no adda mangapresiar iti umiso nga ar-aramidem!”—Vivian.
Panunotem: Apay a mabalin a nasdaaw ti babai gapu iti kasta a kinamapagtalkan? Kasano a nabenepisiaran ni Vivian iti kinamapagtalkanna?
Kuna ti Biblia: “Naragsak dagidiay . . . mangar-aramid iti kinalinteg iti isuamin a tiempo.”—Salmo 106:3.
“Ti negosio ti pamiliami ket agdalus kadagiti opisina. No dadduma, bayat nga agdaldaluskami iti maysa nga opisina, makakitakami iti nakawara a sinsilio iti suelo. Ti aramidenmi, ikabilmi ti sinsilio iti kaasitgan a lamisaan. Masuron ti maysa nga empleado gapu iti kinamapagtalkanmi. Kunana: ‘Baria laeng dayta!’ Ngem gapu iti dayta, kanayonen nga agtalek kadakami.”—Julia.
Panunotem: Kasano a ti reputasion ni Julia mainaig iti kinamapagtalkan ket makatulong no agkasapulan iti character reference para iti sabali a trabaho?
Kuna ti Biblia: “Aramidem ti amin a kabaelam a mangiparang iti bagim a naanamongan iti Dios, maysa a mangmangged nga awan ti aniaman nga ibainna.”—2 Timoteo 2:15.
“Ti naawatko a sueldo ket para iti 80 nga oras imbes nga 64 nga oras laeng. Nupay mayat koma nga idulin dayta, diak maaramid. Imbagak dayta iti accounting manager, ket agyamyaman unay. Narang-ay ti kompania, ngem diak kayat nga idulin ti kuarta a kasla tinakawko.”—Bethany.
Panunotem: Basbassit kadi a panagkusit ti panagtakaw iti kompania ngem iti panangtakaw iti maysa a tao?
Kuna ti Biblia: “Ti nasikap a tao nakarimrimon a banag ken Jehova, ngem ti kinasingedna adda kadagidiay napalungdo.”—Proverbio 3:32.


text:
Putbol
Ti gunglo ti putbol, kaaduan a namammoan a ti putbol wenno saker, ket maysa a isport nga ayayamen ti nagbaetan ti dua a timpuyog iti sangpulo ket maysa a agayayam nga addaan ti nagtimbukel a bola. Iti panagbuelta ti maika-21 a siglo, daytoy nga ayayam ket inayayam ti sumurok a 250 a riwriw nga agay-ayayam kadagiti 200 a pagilian, nga isu daytoy ti kalatakan nga isport iti lubong.[1][2][3][4] Daytoy nga ayayam ket inayayam iti maysa a rektanggulo a pagayayaman iti ruot wenno berde a parbo a karuotan, nga addan ti maysa a pagtungpalan iti tengnga iti tunggal maysa kadagiti ababa a kagibusan. Ti banag iti daytoy nga ayayam ket ti agiskor babaen ti panagipaturong ti bola idiay pagtungpalan ti kasupiat.
Dagiti nagibasaran[urnosen | urnosen ti taudan]
- ^ "Panagtaldiap iti Saker". Encyclopædia Britannica. Naala idi 4 Hunio 2008.
- ^ Guttman, Allen (1993). "Ti Panakaisaknap dagiti Isports ken ti Parikut iti Kultura nga Imperialismo". Iti Eric Dunning, Joseph A. Maguire, Robert E. Pearton. Ti Panagaramid ti Isports: Ti maysa a Panagipadpada ken Panagargian a Panagparang-ay. Champaign: Kinetiko ti Nagtagitaoan. p. 129. ISBN 0-88011-624-2. Naala idi 26 Enero 2008.
daytoy nga ayayam ket narigat unay a gapuanan a saan a nawaya a naimbento babaen kadagiti adu a kultura ngem daytoy ket nalaka laeng a a mayayamg tapno nagbalin a kalatakan nga isport iti lubong
- ^ Dunning, Eric (1999). "Ti panagrang-ay ti saker a kas maysa nga ayayam iti lubong". Dagiti maibanagan ti isport: Sosiolohiko a Panagadal ti Isport, Ranggas ken Sibilisasion. Londres: Routledge. p. 103. ISBN 0-415-06413-9. Naala idi 26 Enero 2008.
Ti agdama a panawen ti maika-20 a siglo, ti saker ket rimsua a kas ti kalatakan a timpuyog nga isport iti lubong
- ^ Mueller, Frederick; Cantu, Robert; Van Camp, Steven (1996). "Dagiti Timpuyog nga Isport". Didigra a Panakasugat iti Nangato a Pagadalan ken dagiti Kolehio nga Isport. Champaign: Kinetiko ti Nagtagitaoan. p. 57. ISBN 0-87322-674-7. Naala idi 26 Enero 2008.
Ti Saker ket isu ti kalatakan nga isport iti lubong ken maysa nga industria a naipategan iti sumurok a US$400 bilion iti dagup ti lubong. 80% iti daytoy naipataud idiay Europa, ngem ti kalatakna daytoy ket umadado idiay Estados Unidos. Nakarkulo a daytoy ket addaan dagiti 22 a riwriw nga agayayayam iti saker iti lubong idi rugi iti 1980, ken daytoy a bilang ket umadado. Idiay Estados Unidos ti saker ket maysa a kangrunaan nga isport kadagiti nangato a pagadalan ken kolehio nga agpang


text:
Nawaya a sopwer
Ti nawaya a sopwer (Ingles: free software) ket ti wayawaya wenno kinawaya ti maysa nga agar-aramat wenno agus-usar a pagtarayen, kopiaen, iwaras, adalen, baliwan, ken papintasen ti sopwer.
Dakdakamaten ti nawaya a sopwer ti uppat a langa ti wayawaya para kadagiti agar-aramat iti sopwer
- Ti wayawaya a pagtarayen wenno pagandaren ti programa, para iti aniaman a gapu (wayawaya 0)
- Ti wayawaya nga adalen wenno sukisoken no ania dagiti maaramidan ti programa, ket usaren daytoy iti ania man a pakasapulan (wayawaya 1). Masapul ditoy ti kaadda ti pannakastrek iti taudan a kodigo.
- Ti wayawaya a maiwaras manen dagiti kopia tapno makatulong kadagiti kakadua (wayawaya 2).
- Ti wayawaya a pasayaaten ken papintasen pay ti programa, ken ited iti publiko dagiti naaramid a panangpasayaat tapno agnaar ti sibubukel a komunidad (wayawaya 3). taudan a kodigo.
Dagiti mabigbig a pagarigan[urnosen | urnosen ti taudan]
- GNU, GNU Emacs, GNU C Library
- Operating systems: GNU/Linux, FreeBSD, OpenBSD
- Kernels: Linux, HURD
- Pagbasabasa ti web: Mozilla Firefox
- OpenOffice.org
- Databases: MySQL, PostgresSQL
- Apache
- GNOME, KDE
- Programming language compilers/interpreters: GNU Compiler Collection, PHP, Perl, Python
- MediaWiki (ti sopwer ti Wikipedia)


text:
Yemen
Nagsasabtan: 15°N 48°E / 15°N 48°E
Ti Yemen (Arabiko: اليَمَن al-Yaman), opisial nga ammo a kas ti Republika ti Yemen (الجمهورية اليمنية al-Jumhūrīyah al-Yamanīyah), ket maysa nga Arabo apagilian idiay Akinlaud nga Asia, mangsakop daytoy iti akin-abagatan a laud aginggana iti akin-abagatan a patingga ti Peninsula Arabiano. Ti Yemen ket ti maikadua a kadakkelan a pagilian iti peninsula, mangsakop daytoy iti 527,970 km2 (203,850 sq mi). Ti aplayana ket gumay-at iti agarup a 2,000 km (1,200 mi).[6] Daytoy ket bineddengan babaen ti Saudi Arabia iti amianan, ti Baybay Nalabbasit iti laud, ti Golpo ti Aden ken Baybay Arabiano iti abagatan, ken ti Oman iti daya. Urayno inbagbaga ti batay-linteg ti Yemen a ti kapitolio ket ti Sana'a, ti siudad ket tinengtenggelen babaen dagiti rebelde manipud idi Pebrero 2015. Gapu iti daytoy, ti kapitolio ti Yemen ket temporario a naiyalis idiay puerto a siudad ti Aden, idiay akin-abagatan nga aplaya. Ti teritorio ti Yemen ket mairaman dagiti ad-adu ngem 200 nga isla; ti kadakkelan kadagitoy ket ti Socotra.
Dagiti nagibasaran[urnosen | urnosen ti taudan]
- ^ "Statistical Yearbook 2013". Central Statistical Organisation. Naala idi 24 Pebrero 2013.
- ^ "Statistical Yearbook 2011". Central Statistical Organisation. Naala idi 24 Pebrero 2013.
- ^ a b c d "Yemen". International Monetary Fund. Naala idi 24 Abril 2012.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Yemen". International News Safety Institute. Naala idi 14 Oktubre 2009.
- ^ Daniel McLaughlin Yemen: The Bradt Travel Guide p.3
Dagiti silpo ti ruar[urnosen | urnosen ti taudan]
Midia a mainaig iti Yemen iti Wikimedia Commons
Pakaammo ti panagbiahe idiay Yemen manipud iti Wikivoyage (iti Ingles)
- http://www.yemen.gov.ye/
- Yemen a naikabil iti The World Factbook (iti Ingles)
- Kitaen ti Yemen iti Proyekto ti Nawaya a Direktorio (iti Ingles)
- Bariweswes ti Yemen manipud iti BBC News
- Wikimedia Atlas iti Yemen
- Dagiti pungol nga artikulo ti heograpia ti Yemen
- Yemen
- Dagiti Arabo a republika
- Dagiti estado a kameng ti Liga ti Arabo
- Dagiti pagilian ken teritorio nga agsasao ti Arabiko
- Dagiti pagilian ti Taaw Indiano
- Dagiti pagilian a nagbeddengan ti Baybay Nalabbasit
- Dagiti Islamiko nga estado
- Dagiti kabassitan a naparang-ay a pagilian
- Dagiti pagilian ti Tengnga a Daya
- Dagiti estado a kameng ti Organisasion ti Islamiko a Pagtitinnulongan
- Dagiti pagilian ti Akinlaud nga Asia
- Dagiti estado ken teritorio a nabangon idi 1990
- Akinlaud nga Asia
- Dagiti estado a kameng ti Nagkaykaysa a Pagpagilian


text:
UNIX
Iti damdamona, ti Unix wenno UNIX ket sistema ti panangpaandar iti kompiuter a pinataud ti maysa a grupo iti Bell Labs ti AT&T agramanda Ken Thompson, Dennis Ritchie ken Douglas McIlroy. Ti agdinama a sissistema nga Unix a ket napisida iti nagaddu a sanga. Pinapataudda ti AT&T (ti mamartuat) ken dadduma pay a gunglo digitoy a sanga.
Iti agdama, The Open Group (maysa a gunglo ti pagwadan ti industria) ket ag-akua ti marka ti pabrika nga UNIX'.
Digiti sissitema nga ummanugot iti Single UNIX Specification laeng ket maikarida iti galad a "UNIX", digita dadduma ket "Kas UNIX" ("Unix-like" iti Ingles).


text:
16Apaman a nabuniagan ni Jesus, simmang-at a dagus manipud iti danum ket adtoy, naglukat kenkuana ti langit. Nakitana ti Espiritu ti Dios a bumabbaba a kas maysa a kalapati ket nagdisso kenkuana. 17Ket* kinuna ti maysa a timek a naggapu sadi langit, “Daytoy ti dungdungngoek nga Anak a pakaragsakak unay.”
1Iti dayta a tiempo, napan ni Juan a Mammuniag idiay let-ang ti Judea ket nangaskasaba. 2“Agbabawikayo kadagiti basbasolyo,” kinunana, “agsipud ta asidegen ti Pagarian ti langit.” 3Ni Juan ti kayat a sawen ni profeta Isaias idi kinunana, “Idiay let-ang, adda mangipukpukkaw: ‘Isaganayo ti dalan ti Apo, Pasayaatenyo ti pagnaanna!’” 4Naabel a dutdot ti kamelio ti kawes ni Juan. Sinturon a lalat ti barikesna. Dudon ken diro ti taraonna. 5Napan kenkuana dagiti tattao a naggapu idiay Jerusalem ken entero a probinsia ti Judea, agraman amin a dagdaga iti agsumbangir iti karayan Jordan. 6Nagbabawida a silalatak kadagiti basbasolda ket binuniagan ida ni Juan idiay karayan Jordan. 7Idi makita ni Juan dagiti adu a Fariseo ken Saduceo tapno agpabuniagda kenkuana, kinunana kadakuada: “Dakayo a kaputotan ti uleg, siasino ti nangibaga a malisianyo ti dusa a dandanin idissuor ti Dios? 8Ipakitayo babaen iti aramidyo a nagbabawikayon kadagiti basbasolyo. 9Diyo ipagarup a makalisikayo iti panagkunayo, ‘Uray ta amami ni Abraham.’ Ibagak kadakayo a kabaelan ti Dios a pagbalinen dagitoy a bato nga annak ni Abraham. 10Naisaganan ti wasay a pangpukan kadagiti kayo agingga iti ramut; mapukan ket maipuor amin a kayo a di agbunga iti nasayaat. 11Buniagankayo iti danum kas pakakitaan ti panagbalbaliwyo. Ngem ti umay a sumarsaruno kaniak buniagannakayto iti Espiritu Santo ken iti apuy. Dakdakkel ti pannakabalinna ngem siak; diak pay maikari a mangbitbit iti sandaliasna. 12Adda kenkuana ti bigao a pangtaep iti irik. Urnongen ken idulinnanto ti irikna iti kamalig; ngem puorannanto ti taep iti apuy a di maiddep.” ni Jesus 13Dimteng ni Jesus idiay Jordan a naggapu idiay Galilea tapno pabuniagan ken ni Juan. 14Ngem kayat a lapdan ni Juan ket kinunana ken Jesus, “Siak koma ti rebbengna a buniagam, ngem apay nga umayka kaniak?” 15“Bay-am a maaramid ita daytoy tapno matungpalta ti amin a pagayatan ti Dios,” insungbat ni Jesus. Immanamong ngarud ni Juan. 16Apaman a nabuniagan ni Jesus, simmang-at a dagus manipud iti danum ket adtoy, naglukat kenkuana ti langit. Nakitana ti Espiritu ti Dios a bumabbaba a kas maysa a kalapati ket nagdisso kenkuana. 17Ket kinuna ti maysa a timek a naggapu sadi langit, “Daytoy ti dungdungngoek nga Anak a pakaragsakak unay.”
Copyrighted Material
Learn More


text:
Literatura
Ti literatura wenno kurditan (manipud ti Latin litterae (ad-adu ngem maysa); letra) ket isu ti arte iti naisurat nga obra ken mabalin nga iti dadduma para a pasamak, ket mangitudo kadagiti eksklusibo a pannakaipablaak dagiti taudan. Ti balikas a literatura ket literal a kaibuksilan ti "dagiti banag a naaramid kadagiti letra" ken ti pars pro toto a termino "let-letra" ket sagpaminsan a naus-usar a mangibaga ti "literatura," a kas kadagiti pigura iti bitla "ar-arte ken letletra" ken "tao dagiti letra." Ti literatura ket sapasap a naidasig a kas addaan kadagiti dua a nangruna a porma ti piksion ken saan a piksion ken dua a nangruna a pamay-ay ti daniw ken prosa.
Dagiti nota[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Literatura iti Wikimedia Commons


text:
NO ANIA TI KUNA TI BIBLIA
Pannakikamalala
Nupay kanayon a mayunay-unay ti kinamatalek iti asawa, adu latta a pamilia ti madaddadael gapu iti pannakikamalala.
Ania ti pannakikamalala?
TI KUNA TI DADDUMA
Patien ti dadduma a kultura a saan a dakes ti makiseks iti saanmo nga asawa, aglalo iti biang ti asawa a lalaki. Ibilang met ti sabsabali a temporario laeng a relasion ti panagasawa.
TI KUNA TI BIBLIA
Iti Biblia, ti pannakikamalala ket tumukoy iti sipapakinakem a pannakiseks ti maysa a naasawaan—lalaki man wenno babai—iti saanna nga asawa. (Job 24:15; Proverbio 30:20) Kagura ti Dios ti pannakikamalala. Iti nagkauna nga Israel, ipapatay ti dusa dayta a basol. (Levitico 18:20, 22, 29) Insuro ni Jesus kadagiti adalanna a masapul nga adaywanda ti pannakikamalala.—Mateo 5:27, 28; Lucas 18:18-20.
NO APAY A PAKASEKNAM
No makikamalala ti maysa, saanna a tungtungpalen ti sagrado a karina iti asawana idi nagkasarda. Maysa met dayta a ‘basol a maikaniwas iti Dios.’ (Genesis 39:7-9) Makapaladingit ta gapu iti pannakikamalala, maisina dagiti annak iti tatang wenno nanangda. Kasta met, namakdaar ti Biblia a “ti Dios ukomennanto . . . dagiti mannakikamalala.”—Hebreo 13:4.
“Ti panagasawa nadayaw koma iti tengnga dagiti isuamin, ket ti pagiddaan ti agassawa awan koma ti tulawna.”—Hebreo 13:4.
Mawaswas kadi ti panagasawa no makikamalala ti maysa?
TI KUNA TI BIBLIA
Ipalubos ti Biblia a mawaswas ti panagasawa no makaaramid iti seksual nga immoralidad ti maysa kadakuada. (Mateo 19:9) Kaipapanan dayta a ti asawa a saan a nakikamalala ket addaan iti kalintegan nga agdesision no agtalinaed iti nakabasol nga asawana, wenno idiborsio wenno isinana ti asawana. Personal a desision dayta.—Galacia 6:5.
Iti sabali a bangir, ibilang ti Dios ti panagasawa kas sagrado ken tungpal-biag a singgalut. (1 Corinto 7:39) Kagura ti Dios no makisina wenno makidiborsio ti maysa gapu laeng kadagiti nalag-an a rason, kas koma no saanen a kontento iti asawana. Saan koma ngarud a tagtagilag-anen ti desision a makisina wenno makidiborsio.—Malakias 2:16; Mateo 19:3-6.
“Kunak kadakayo a ti tunggal maysa a mangidiborsio iti asawana a babai, malaksid no maigapu iti pannakiabig, isarangna [ti asawana] iti pannakikamalala.”—Mateo 5:32.
Mapakawan pay kadi dagiti nakikamalala?
TI KUNA TI BIBLIA
Wen. Kuna ti Biblia a kaasian ti Dios dagidiay agbabbabawi ken desidido a saanen a mangulit pay kadagiti basolda—agraman ti pannakikamalala. (Aramid 3:19; Galacia 5:19-21) Adda pay ketdi dagiti nairekord iti Biblia a lallaki ken babbai a nangisardeng iti pannakikamalala ket nagbalinda a gayyem ti Dios.—1 Corinto 6:9-11.
Naipakita ti asi ti Dios idi nagbasol ni Ari David ti nagkauna nga Israel. Nakikamalala ni David iti asawa ti maysa kadagiti soldadona. (2 Samuel 11:2-4) Nalawag nga ibaga ti Biblia a “ti banag nga inaramid ni David nagparang a dakes kadagiti mata” ti Dios. (2 Samuel 11:27) Kalpasan a nadisiplina, nagbabawi ni David ket pinakawan ti Dios. Ngem masapul latta nga apiten ni David dagiti dakes nga epekto ti inaramidna. (2 Samuel 12:13-14) Idi agangay, imbaga met ti masirib nga Ari Solomon a “ti asinoman a makikamalala . . . awanan iti puso.”—Proverbio 6:32.
TI MABALINMO NGA ARAMIDEN
No nakikamalalaka, masapul a dumawatka iti pammakawan iti Dios ken iti asawam. (Salmo 51:1-5) Kas iti Dios, sursuruem a guraen ti pannakikamalala. (Salmo 97:10) Masapul a determinadoka a mangliklik iti pornograpia, panagpantasia, panagalembong (flirting), wenno aniaman pay a mangriing iti seksual nga interes iti saanmo nga asawa.—Mateo 5:27, 28; Santiago 1:14, 15.
No nakikamalala ti asawam, tandaanam a maawatan ti Dios ti marikriknam. (Malakias 2:13, 14) Ikararagmo a liwliwaen ken idalannaka, ket “saranayennakanto.” (Salmo 55:22) No ti desisionmo ket pakawanem ti asawam ken itultuloymo ti makitipon kenkuana, masapul nga ikarigatanyo a dua a palagdaen manen ti relasionyo kas agassawa.—Efeso 4:32.
“Ni Jehova, kalpasanna, palabasenna ti basolmo,” kinuna ni propeta Natan iti agbabbabawi a ni David kalpasan a nakikamalala. —2 Samuel 12:13.


text:
Ti milenio ket ti paset ti panawen a kapada dagiti
1000 a
Sagpaminsan a daytoy ket naisangayan a naus-usar para kadagiti paset ti panawen iti sangaribu a tawtawen a mangrugi iti punto a pangrugian (umuna a punto ti reperensia) ti kalendario tapno maikeddeng (kadawyan a ti tawen ti "1"), wenno dagiti naladladaw a tawen a mapamin-adu iti napno a bilang iti sangaribu a tawtawen kalpasan daytoy. Ti termino ket mabalin pay a mangitudo iti maysa a pagbaetan ti panawen a mangrugi iti ania man a petsa.
Midia a mainaig iti
Milenio iti Wikimedia Commons


text:
Damdamag
Nangyurnos Dagiti Saksi iti Trabaho a Panagtarimaan Kalpasan ti Super Typhoon Nina
Agtultuloy ti panangtarimaan dagiti Saksi ni Jehova iti ginasut a nadadael a balay kalpasan a dinalapus ti napigsa a bagyo ti Pilipinas idi Disiembre 2016.
Dagiti Kaso iti Korte ken Kalintegan ti Tao
Imbilang ti Supreme Court nga Illegal ti Aktibidad Dagiti Saksi ni Jehova Idiay Russia
Pinaboran ti Supreme Court ti pannakaiserra ti Administrative Center dagiti Saksi ken ti 395 a Local Religious Organization-da.


text:
Pakasarakantayo Kadagiti Sungbat iti Napapateg a Saludsod iti Biag?
Iti kadi . . .
siensia?
pilosopia?
Biblia?
ADDA MANNURAT ITI BIBLIA A NANGIBAGA ITI DIOS
“Ikkannak iti pannakaawat . . . Ti saom ket kinapudno.”—Salmo 119:144, 160, Baro a Lubong a Patarus.
Sungbatan ti Biblia dagiti saludsod ti minilion a tattao.
Kayatmo met kadi a masungbatan dagiti saludsodmo?
Makatulong kenka ti jw.org a Web site.
BASAEM ti linaonna iti Internet
BUYAEM dagiti naibatay-Biblia a video
I-DOWNLOAD dagiti publikasion
ANIA KADAGITOY TI KAYATMO UNAY A MASUNGBATAN?
Birokem dagiti sungbat ti Biblia kadagitoy a saludsod iti jw.org/ilo.
(Kitaem ti PANNURSURO TI BIBLIA > SUNGBAT DAGITI SALUDSOD MAIPAPAN ITI BIBLIA)


text:
Paset 8
Ania ti Kaipapanan Kenka ti Ipapatay ni Jesus?
Natay ni Jesus tapno agbiagtayo. Juan 3:16
Tallo nga aldaw kalpasan ti ipapatay ni Jesus, simmarungkar ti sumagmamano a babbai iti nakaitanemanna ngem awanen ti nagyanna. Ni Jehova pinagungarnan ni Jesus.
Di nagbayag, nagpakita ni Jesus kadagiti apostolna.
Wen, ni Jehova pinagungarna ni Jesus kas mannakabalin ken imortal nga espiritu. Ti panagsubli ni Jesus idiay langit ket nakita dagiti adalanna.
Ti Dios pinagungarna ni Jesus ken pinagbalinna nga Ari ti Pagarian ti Dios. Daniel 7:13, 14
Inted ni Jesus ti biagna tapno mabayadan ti subbot nga agpaay iti sangatauan. (Mateo 20:28) Babaen ti subbot, inikkannatayo ti Dios iti gundaway nga agbiag nga agnanayon.
Ni Jehova dinutokanna ni Jesus kas Ari nga agturay iti daga. Kaduananto ti 144,000 a matalek a tattao a mapagungar nga agbiag idiay langit. Ni Jesus ken ti 144,000 ti mangbukel iti nalinteg a nailangitan a gobierno—ti Pagarian ti Dios.—Apocalipsis 14:1-3.
Ti Pagarian ti Dios pagbalinennanto ti daga a paraiso. Awanton ti gubat, krimen, kinapanglaw, ken bisin. Maaddaanton dagiti tattao iti pudpudno a ragsak.—Salmo 145:16.


text:
Ti Dios ti Namarsua kadatayo. Isu ket maseknan kadatayo. No kasano a ti masirib ken naayat nga ama sursuruanna dagiti annakna, ti Dios isursurona met kadagiti amin a tattao ti kasayaatan a wagas ti panagbiag.
Ipalpalgak ti Dios dagiti napapateg a kinapudno a mangyeg kadatayo iti ragsak ken namnama.
No umimdengka iti Dios, iwanwan ken salaknibannaka ken tulongannaka a mangrisut kadagiti parikut.
Ngem saan la a dayta—agbiagkanto iti agnanayon!
Kuna ti Dios: “Umaykayo kaniak. Umimdengkayo, ket . . . [agtalinaedkayo] a sibibiag.” Isaias 55:3